Библиотека Рицкъанан догIанаш\nБисмиллахIиррохьманиррохьим Дешхьалхе Хастам бу АллахIна, вайна даккхий ниIматаш а, шортта диканаш а делла Волчу. Цуьнан ниIматаш дагардина вер вац, Цуьнан диканашна бекхам бан ницкъ тоьар бац. Веза-Сийлахьчу АллахIа аьлла: «Массо аш дехначух шуна делла Цо. АллахIан ниIматаш аш дагардахь – дагарлур дац уьш шуьга. Баккъалла а, адам зуламе а‚ керсталла деш а ма ду». «ИбрахIим», 34. АллахIера къинхетам а, маршалла а хуьлийла, нахана диканиг хьоьхуш веанчу Пайхамарна, цуьнан доьзалшна, асхьабашна, массарна а. Хьо хууш хилалахь, хIай сан лераме ваша, бIаьрганегIар тоххал хан йолуш ма яц, Веза-Сийлахьчу АллахIна бен шен барам хуур боцчу ниIматашлахь лай вехаш а бен. Веза-Сийлахьчу АллахIа аьлла: «Цхьа а дийнат дац лаьттахь, Далла тIехь шен рицкъа долуш бен‚ Цунна хаьа церан соцу меттиг а‚ церан доьрзу меттиг а, – массо а билггалчу жайни (Лавхьул-Махьфуза) чохь ду». «ХIуд», 6. (Лавхьул-Махьфуз– дуьнен чохь мел хилларг, къематде кхаччалц мел хиндерг а шена чохь дIаяздина, Далла гергахь йолу меттиг). ЦIена а, Лекха а ву халкъ Кхоьллинарг, иза дагардина, царах цхьа а виц ца веш, царна юкъахь рицкъа а, даар-малар а декъна Верг. ЯахIума карахь йолу куьг хьайн бете хьала ма ца хьо ахь, стигланаш, латта а кхоллале хьалха АллахIа хьуна и яахIума язйина а бен. ЦIена Ву-кх, хIаваэхь долчу олхазаршна а, хин боданашкахь долчу чIерашна а рицкъа латтош Верг.\nЦIена Ву-кх, аренгахь текхаргана а, чIагIбеллачу тIулга юккъехь болчу нIаьнина а рицкъа луш Верг. ЦIена Ву-кх, цхьа а хIума Шена къайлах доцуш Верг, Ша кхоьллинчу массо хIуманна рицкъа латто Шена тIелаьцнарг ву Иза. Дуьнен чохь йоккхуш йолу хенаш а, рицкъанаш а яздина, цаьрца хьукма динарг ву Иза, Цо динчу хьукманна тIаьхьавала да ма вац. ЦIена Ву-кх, Сийлаллийн а, Возаллийн а Да Волу, массо белхаш а, хьелаш а Шен куьйга кIелахь долуш Верг. Шен лена дика болх бан АллахIна лиъча, Цо цунна беркат до Ша цунна деллачу рицкъанехь. Ша деллачу ниIматашлахь цунна диканиг а, даьхнигахь а, доьзалехь а, белхашкахь а, хьелашкахь а цунна беркат а яздо Цо. ХIорш дерриш а Комаьрша а, Веза а, Лекха а Волчу АллахIера ниIматаш ду. АллахIера Шеггара ду беркат, Цуьнгара ду диканаш а, къинхетам бар а. Цо царах дIайиллина неIарш дIакъовла цхьа а вац, Иза воцург. Цо дIакъевлина неIарш дIаяста ницкъ кхочур бац цхьаннан а, Иза воцчун. Веза-Сийлахьчу АллахIа аьлла: «АллахIа нахана тIебоуьйту къинхетам сацон да ма вац, Цо сацийнарг тIебаийта а да ма вац, Цул тIаьхьа (Цо сацийначул тIаьхьа). Иза Сийлахь верг а‚ хьукма нийса деш верг а Ву». «ФатIир», 2. Цундела, Шен лена дика дан АллахIна лиъча, Цо цунна беркат до цуьнан рицкъанехь а, кхачанехь а. Иштта беркат ду и,ша бахьанехь кIезиг дерг дебаш, адамийн хьал шортоне, ниIмате а, совдаларе а, дикане а доьрзуш. Ша берриг а тидам беркатна тIебахийтина бу. Ма дукха ду кIезиг хIуманаш, АллахIа шаьш алсамдаьхна; ма дукха ду кегий хIуманаш, АллахIа шаьш даккхий хилийтина. Шен лен даьхнигахь беркат дан АллахIна лиъча, Цо цунна рицкъанан неIарш дIайоьллуш долу бахьанаш хIиттадо. Тахана наха балхамаш бо, бан болх бац я карахь даьхни дац, олий. Цундела вайна оьшуш долчух коьрта дерг – беркатан догIанаш а, рицкъанан догIанаш а довзар ду. ХIай АллахI-Дела, Ахь тхо дехьа хьехаме ладугIучарах, тIаккха нийса долчунна тIаьхьа а дозуш. ТIаьххьарлера вайн кхайкхам – Iаламаш кхобуш, кхиош а Волчу АллахIна хастам бар ду. Яздинарг – Дала шена гечдаре сатуьйсуш волу Зияд Накъшбанди ву.\nБусалба стеган рицкъанан хьокъехь болу кхетам Массо хIуманал хьалха, рицкъа тIедаран бахьанаш довза вай хьовсале, рицкъанан хьокъехь бусалба стеган болчу кхетаман агIонаш ца евзича йиш яц вайн. 1. Баккъалла а, Сийлахь-Веза АллахI цхьаъ ву рицкъа луш Верг, чIогIачу ницкъан Да Верг а. Веза-Сийлахьчу АллахIа аьлла: «АллахI ву шу кхоьллинарг‚ тIаккха шуна рицкъа делларг, цул тIаьхьа шу долуьйтуш верг‚ цул тIаьхьа шу дендолуьйтуш верг. Шун накъостех вуй ша цунах хIума деш верг? Вонах цIена ву Иза‚ лекха а ву Иза цара накъост лацарх». «Ар-Рум», 40. Веза-Сийлахьчу АллахIа аьлла: «Ахь ала: «Мила ву стигланашкара а‚ лаьттара а шуна рицкъа луш верг?» Ахь ала: «АллахI ву». Баккъалла а, тхо я шу нийсачу новкъахь ду я билггалчу тилар чохь ду». «Сабаъ», 24. Веза-Сийлахьчу АллахIа аьлла: «АллахIа шуна шун догIмех зударий схьабовлийтина‚ Цо шуна шун зударшкара кIентий а‚ кIентийн кIентий а хилийтина‚ Цо шуна дикачух рицкъа а делла. Ткъа харцдолчух теша а тешаш‚ Делан ниIматашна керсталла до цара?» «Ан-Нахьл», 72. Иштта болх хилча, хIокху дуьнен чохь адамийн карахь мел дерг – иза АллахIа цунна деллачу рицкъанах ду; даьхни а, доьзал а, цIенош а, гIаланаш а, ялта а, стоьмаш а, могашалла а, маршо а, уьш доцурш кхин массо хIума а – АллахIа Шен лена кхачамболлуш дуьнен чохь деллачу рицкъанах ду. 2. Дуьнен чохь адамашна рицкъа далар – Делан сибатех цхьа сибат ду, Цуьнан олалла кхоччуш хиларна а, Иза даима лаьтташ хиларна а ша тIенисвеш долу. Хьажал АллахIа хIокху дуьнен чохь кхоьллинчуьнга, хьуна карор ду хIаваэхь долу олхазарш а, лаьттахь долу нIаьний а, акхарой а, хи чохь долу чIерий а – хIара дерриг а дийнаташ Дала шайна рицкъа латтош карор ду хьуна. 3. Делан кхелах а, Цо лерина долчух тешаран коьрта долчух а, бусалба стеган рицкъанан хьокъехь болу кхетам нийса хиларх а ду – Шен лена лерина долу массо дика а, рицкъа а дIакхачорехь Дела гIалатвала тарлуш ца хилар, Цо цхьанна лерина дерг кхечуьнга кхочург цахилар а. Веза-Сийлахьчу АллахIа аьлла: «Цхьа а дийнат дац лаьттахь, Далла тIехь шен рицкъа долуш бен‚ Цунна хаьа церан соцу меттиг а‚ церан доьрзу меттиг а, – массо а билггалчу жайни (Лавхьул-Махьфуза) чохь ду». «ХIуд», 6. Баккъалла а, Ша халкъ кхуллучу хенахь, Дала цунна рицкъа латто Шена тIелаьцна. Везчу Дала адамаш дIатесна ца дитина, уьш меца а, хьогах а ца дитина, бакъду, – Цо царна оьшуш болу барам билгалбина, хIора дегIана рицкъа а яздина. Хьо хууш хилалахь, АллахIа хьуна яздина рицкъа чекхдаллалц хьо лийриг цахилар. Бухарис далийначу хьадисехь Абу ХIурайрата (Дела реза хуьлийла цунна) дийцина, Пайхамара (Делера салам-маршалла хуьлийла цунна) шега элира, аьлла: «Хьуна дуьхьалкхетар дерг яздина болу къолам бакъабелла». Баззара нийсачу зIенаца далийна Хьузайфата (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «Баккъалла а, шена яздина рицкъа чекхдаллалц цхьа а дегI лийр ма дац. АллахIах кхералаш, шен барамехь лахалаш рицкъа». Баккъалла а, хьан рицкъа, хIай Делан лай, хьо хьайн ненан кийрахь а волуш яздина ду хьуна нийсонца, юучу хIуманах ахь Iовшур долу цуьрг цхьаьна, ахь доккхур долу ахча а цхьаьна. Делан Элчано (Делера салам-маршалла хуьлийла цунна) аьлла: «Баккъалла а, шух хIора а кхоллало, шовзткъа дийнахь шен ненан кийрахь хин тIадам болуш; цул тIаьхьа кхин оццул хан йоккху цо (цигахь), цIийн улх (сгусток) шех хилла; цул тIаьхьа кхин оццул хан йоккху цо, шех дилханан цуьрг хилла; цул тIаьхьа Дала малик дохуьйту цунна тIе, оцо цунна чу са хоьцу. Оцу малике омра кхочу, цунна диъ хIума дIаязде, олий: цуьнан рицкъа; цуьнан оьмар; цуьнан Iамал; ирсе хир ву иза я декъаза хир ву». (Бухарис, Муслима а дийцина хьадис). Ша воцург, кхин дела воцчу АллахIах дуй буу ас, дерриг дуьне цхьаьнакхетча, – шен берриге бахамца а, эскаршца а, пачхьалкхашца а, паччахьашца а, – Дала хьуна лерина долу рицкъа шаьш духатохархьама, церан ницкъ кхочур ма бац и дан. Дала хьуна лерина боцу хин къурд хьоьга байта царна лиъча, церан ницкъ кхочур ма бац и дан. 4. Ца девзича йиш йоцчух ду, Дала адамашна юккъехь рицкъа доькъучу хенахь, церан тайпанашка я тукхамашка ца хьоьжуш, церан хьекъалшка я хазчу гIиллакхашка ца хьоьжуш, церан сийлалле я даржашка ца хьоьжуш, уьш Далла муьтIахь хиларе я Iеса хиларе ца хьоьжуш, и декъна хилар. Баккъалла а, Веза-Сийлахьчу Дала Шен лешна юккъехь рицкъа доькъу, Шена девзаш долчу хьикматца. Хийла хьекъал долчунна Ша ца луш дерг хьераваьллачунна ло Дала, хийла сий долчунна Ша ца луш дерг лахарчунна ло Цо. ХIай Делан лай! Хьуна ма моттийла, хьайна рицкъа далар бахьана хьо цхьана шахьарахь вехаш хиларна я хьо цхьана къаьсттинчу тайпанах хиларна, я хьо кхиболчарал алсам кхетам болуш хиларна ду, аьлла. Иштта ма дац иза. Баккъалла а, и рицкъанаш, Шена хууш долчу хьикматашца, стигланаш а, латта а Шен долахь Долчо (Дала) доькъуш ма ду. 5. Баккъалла а, АллахIа адамаш кхоьллина, цаьрга Шена Iибадат дайтархьама. Цо царна рицкъа а кхоьллина, цуьнца Шена Iибадат дарна тIехь цаьрга гIо лахийтархьама. Веза-Сийлахьчу АллахIа аьлла: «Адамаш а, жинаш а кхоьллина ма дац Ас‚ цаьрга Сайна Iибадат дайтаран дуьхьа бен. Суна оьшуш дац цаьргара рицкъа‚ Суна ца оьшу цара суна даар далар а. Баккъалла а, АллахI ву рицкъа луш Верг а‚ чIогIачу ницкъан да Верг а». «Аз-Зарияти», 56-58. Иштта хьал хилча, Везчу Дала хьуна делларг забаренна а, хьо цуьнца ловзийтархьама а, хьо шен дуьхьа кхоьллина долу эхарт хьоьга дицдайтархьама а делла дац. Баккъалла а, Дала Ша хьуна делларг, хьарамчу новкъахь хьоьга леладайта ца луш, хьоьга Шена Iибадат дарна тIехь гIо лахийтархьама делла. Сийдолчу Къуръана чохь ма дукха меттигаш ю, Дала Шен лешна делла рицкъа а, Делан новкъахь сагIа ло аьлла лешка дина омра а цхьаьнахоьттина. Веза- Сийлахьчу АллахIа аьлла: «ХIай ийман диллинарш! Дела хьехорх (дийнахь-бусий дечу пхеа ламазах) шу духа ма тухийла шун бахамо а‚ шун доьзалша а. И деш берш - уьш бу эшам хилларш. Оха шайна деллачу рицкъанах (Делан новкъахь) сагIа ло аш, – шайх цхьанна тIе валар кхачале‚ тIаккха цо олуш: «Везан Дела‚ Ахь со тIаьхьатеттина хилла велир-кх цхьакIезиг заманна, ас сагIа лур дара‚ со хир вара дика Iамал ечарах». АллахIа цхьа а дегI тIаьхьатоттур дац цуьнан Iожалла еъча, АллахI ву аш дийриг дика хууш Верг». «Аль-Мунафикъуна», 9-11. Веза-Сийлахьчу АллахIа юха а аьлла: «Ахь ала ийман диллинчу Сан лешка: ламаз хIоттадойла цара‚ Оха шайна деллачу рицкъанах (Делан новкъахь) сагIа а лойла цара, къайлах а‚ гуш а, – шена чохь йохк-эцар а‚ доттагIалла а доцу де (къематде) дале хьалха». «ИбрахIим», 31. Амма Дала шайна делла даьхни хьарамчу новкъахь духкуш берш, Дала деллачу ниIматех коьртачарах лоруш долу шайн могашалла а, дегI а, гIора а шайна хьарам бинчу дегIан лаамашна тIаьхьа а бевлла талхош берш – царах лаьцна къематдийнахь шайга хаьттича, жоп муха дала бохку те? АллахIа шена делла рицкъа хьарамчу некъашкахь а, Дела реза воцчу гуламашкахь а духкуш верг жоп муха дала воллу те? АллахIа шена деллачу рицкъанах хьарам болу гIирсаш а, кхийолу хIуманаш а оьцуш, уьш шен хIусаме йохьуш, дуьненан массо маьIIера телхина а, оьзда мел доцу а хIума лелош верг жоп муха дала воллу те? АллахIа шена делла рицкъа Цуьнан динна дуьхьал къовсам латторца духкуш верг жоп муха дала воллу те? АллахIа шена делла рицкъа Цуьнан эвлаяашна дуьхьал къовсам латтош духкуш верг жоп муха дала воллу те? АллахIа шена делла рицкъа Цуьнан мостагIийн аьтто беш духкуш верг жоп муха дала воллу те? Цундела, царах хIораммо а оцу дийнахь хоттур долчунна жоп кечдойла. Ма дукха меттигаш ю, Везчу Дала бусалба нехан куц хIоттийна, шайна деллачу рицкъанах уьш сагIа луш бу, аьлла. Веза-Сийлахьчу АллахIа аьлла: «Шайн даьхни Делан новкъахь сагIина луш болчеран масал – хIора кена чохь бIе буьртиг а болуш, ша ворхI кан схьабалийтинчу буьртиган масалх тера ду. АллахIа совдоккхур ду Шена луучунна, И Дела (комаршонца) шорто еш Верг а, хууш Верг а Ву». «Аль-Бакъарат», 261. Веза-Сийлахьчу АллахIа юха а аьлла: «АллахIа масална валийна цхьаьннан долахь волу лай а (цхьана а хIуманна тIехь шен ницкъ ца кхочуш волу)‚ Оха шена Тхайгара дика рицкъа делларг а – иза цунах къайлах а‚ гучохь а сагIа луш волуш. Цхьатерра буй уьш? Хастам АллахIна бу. Делахь а, царах дукхахберш ца хууш бу». «Ан-Нахьл», 75. Веза-Сийлахьчу АллахIа кхечу аятехь аьлла: «Дела реза хиларе сатуьйсуш, ийманехь шайн догIмаш чIагIдархьама шайн даьхни сагIина луш болчеран масал – шена тIе чIогIа догIа а деана, тIаккха шозза алсам стоьмаш беллачу басахь йолчу бешах тера ду». «Аль-Бакъарат», 265. Веза-Сийлахьчу АллахIа кхечу аятехь аьлла: «Аш сагIанаш нахана гуш дахахь – дика ду иза. Аш уьш къайлах даьхна, къечу нахана дIалахь а – и ду шуна гIоле дерг, цо дIадохур ду шун вуонаш». «Аль-Бакъарат», 271. Веза-Сийлахьчу АллахIа кхечу аятехь аьлла: «Шайн даьхни буса а, дийнахь а, къайлах а, гуш а сагIина луш берш – царна мела хир бу шайн Далла гергахь, кхерам а хир бац царна, гIайгIане а хир бац уьш». «Аль-Бакъарат», 274. Веза-Сийлахьчу АллахIа кхечу аятехь аьлла: «Шу дикане (ялсамани чу) кхочур ма дац, шайна дезачу даьхних аш сагIина хIума яллалц». «Алу Iимран», 92. Уьш доцурш кхин дуккха а аяташ ду цунах лаьцна. ХIокху аяташа билгалдийриг хIун ду? Баккъалла а, хIокху аяташа а, уьш санна долчара а билгалдо, АллахIа шен лена рицкъа даларан коьрта Iалашо – иза цуьнга, оцу рицкъанах бахьана а дина, Iибадат дайтархьама ду. Цундела, фикъхI девзаш болчу Iеламнаха шайн жайнашкахь хьахош го вайна, лешна тIехь даьхница доьзна Iибадаташ ду, аьлла. Цуьнан масал – закат далар ду, олий, даладо цара. ШолгIа дакъа – дегIаца доьзна долу Iибадаташ ду. Цуьнан масал – ламаз дар ду. КхоалгIа дакъа – шегахь даьхница а, дегIаца а доьзна долу Iибадаташ гулделларш ду. Цуьнан масал – ХьаьжцIа вахар ду. ХьаьжцIа воьдуш ахь хьайна Дала деллачу рицкъица харж йо, цуьнца Далла Iибадат а до. Цундела, АллахIа Шен лена рицкъа даларан коьрта Iалашо – иза цуьнга оцу рицкъица Iибадат дайтаран дуьхьа ду: харж ярций, закат даларций, сагIа даккхарций, яахIума яларций, совгIат дарций а. Бусалба стага Дала шена деллачу рицкъанах сагIина луш долу хIорш дерриг а, хIорш доцурш а – Далла Iибадат дар ду. Тамашийна болх бу-кх, Веза-Сийлахьчу Дала шена луш долчу рицкъица лено Цунна Iибадат цадар. Цецвала хIума ду-кх, Дала шена луш долчу рицкъанах лено Делан дуьхьа сагIа цадалар. 6. ХIокху декъехь коьрта дерг – АллахIера бен рицкъа лаха дезаш цахилар, комаьрша Волчу Цуьнга бен и деха дезаш цахилар а вайна довзар ду. Тирмизис нийсачу зIенаца далийна ибн Iаббасах (Дела реза хуьлийла цаьршинна) дийцина хьадис, Элчано (Делера салам-маршалла хуьлийла цунна) элира, аьлла: «Айхьа доьхучу хенахь, Деле дехалахь; айхьа гIо лохучу хенахь, Делера лахалахь». Цундела, Веза-Сийлахьчу Дала сийсазбина, Ша воцчуьнгара рицкъа лохуш берш. Веза-Сийлахьчу АллахIа аьлла: «АллахI витина, Iибадат до цара‚ шайн долахь шайна яла стигланашкара а‚ лаьттара а рицкъанах хIумма а йоцучарна‚ ницкъ цакхочучарна». «Ан-Нахьл», 73. Веза-Сийлахьчу Дала бусалба нахе омра дина, Шегара рицкъа лаха, аьлла. Цо аьлла: «Баккъалла а, Дела а витина, цIушна Iибадат деш‚ харцо кхуллуш а ду шу. Баккъалла а, и Дела а витина аш Iибадат дечеран долахь ма дац шун рицкъа. Аш Далла гергахь лаха рицкъа‚ Цунна Iибадат а де‚ Цунна баркалла а ала. Цуьнга духадерзор ду шу». «Аль-Iанкабут», 17. Иштта хьал хилча, бахьанаш а лелош, Делера рицкъа лехнарг, Цунна тIе болх а биллина, Цуьнга ша дехнарг – Дала цунна цо доьхург лур ду, цо сатуьйсуш дерг цунна муьтIахь а дийр ду, дагахь доцчу агIор цунна рицкъа а лур ду. ТIаккха ша цунна дуьхьалдаьлла долу дуьне толур ду цунна. Амма Дела воцчунна тIевирзинарг, нехан карахь долчу даьхних шен дог хоттаделларг (цара шена и лур ду моьттуш), Деле дехар дитинарг – иза Дала сийсазвийр ву, цо сатуьйсуш дерг цунна хьарам а дийр ду Цо, дуьненан даьхних цунна лерина дерг бен кхочур а дац цуьнга. Веза-Сийлахьчу АллахIа аьлла: «Мила ву иза, шуна рицкъа лур дерг, Цо Шен рицкъа сацийча? Бакъду‚ куралла ярехь, (бакъонна) генабовларехь а совбевлира уьш». «Аль-Мулк», 21. Имам Ахьмада дикчу зIенаца далийна IабдуллахIа (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «Шена хьашт долу хIума нахера лехнарг милла велахь, цуьнан хьашт кхочуш ца хила герга ду. Амма шена оьшуш дерг Делера лехнарг милла велахь а, Дала цунна и лур ду, сихха рицкъа даларца я валар тIаьхьататтарца». Абу Дауда, Тирмизис а дикчу зIенаца далийна ибн МасIуда (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «Шега кхаьчна мискалла нахе дехарца дIаяккха гIерташ волчун мискалла юхатухур яц Дала. Шега и (мискалла) дIаяккхар дехначунна, АллахI герга ву, цунна рицкъа дала сихха я кIезиг тIаьхьо». И болх хууш бац те, нехан карахь долчу даьхних шайн дегнаш хоттаделла болчу, хьаста а белла, сийсаз а хилла Деле доьхуш шайн куьйгаш хьалаайба бицбелла болчу оцу нахана? Царна ца хаьа те, билггал луш верг а, билггал духатухуш верг а Сийлахь АллахI хилар? Цара ца дешна те Веза-Сийлахьчу АллахIан дош: «Ахь ала: «ХIай Дела‚ паччахьалла Хьайн долахь Дерг‚ Хьайна луъучунна ло-кх Ахь паччахьалла‚ Хьайна луъучуьнгара схьадоккху Ахь паччахьалла‚ Хьайна луъург вазво Ахь‚ Хьайна луъург сийсазво‚ Хьан карахь ду-кх дика‚ баккъалла а, Хьо ву массо хIуманна тIехь ницкъ кхочуш Верг». «Алу Iимран», 26. 7. Баккъалла а, Веза-Сийлахьчу Дала Шен лена шортта рицкъа даларо, Цунна и лай дукхавезаш хилар а, Иза цунна реза хилар а ца гойту. Веза-Сийлахьчу АллахIа аьлла: «ИбрахIима аьлла хан хьахае: «ХIай сан Дела‚ Ахь хилийтахь хIара (Макка) маьрша мохк‚ Ахь рицкъа лохьа цуьнан охIланна стоьмашца‚ царах Делах а‚ тIаьххьарчу Дийнах а тешачарна». Цо элира: «Ткъа керсталла динарг – Ас зовкх хьоьгуьйтур ду цуьнга цхьажимма‚ цул тIаьхьа Ас и верзор ву цIеран Iазапе, ма вон воьрзу меттиг ю-кх иза!» «Аль-Бакъарат», 126. Хьайна шортта рицкъа деллехь, бIенашна меттана эзарнашлахь а, эзарнашна меттана миллионашлахь а хьайна са яла йоьллехь а, хьуна ма моттийла, Далла хьо дукхавезар бахьанехь ду иза. Баккъалла а, цкъацкъа Дела дикчу нахана деллачул алсам Iесачу нахана луш ма ву, бусалба нахана деллачул масийтта декъехь сов керста нахана луш ма ву. Веза-Сийлахьчу АллахIа аьлла: «Шайна билггала долу Тхан аяташ дешча‚ керсталла динчара элира ийман диллинчаьрга: «(Вайх) шиннах муьлха тоба ю дика бахамца‚ вовшашца цхьаьнакхетарца хаза?» Мел хIаллакйина Оха царал хьалха тIаьхьенаш‚ хьолаца а‚ гарца а оцарал мелхо хаза йолуш! Ахь ала: «Къинхетаме Волчо (Дала) хан яхйойла тиларчохь болчеран‚ шайна чIагIо йинарг царна галлалц – я (дуьненан) Iазап, я къематде – тIаккха хуур ду царна‚ меттигца вон верг, эскарца уггар ледара верг мила ву. АллахIа нисбала гIертарш нийсонехь совбоху. Бухаюьсу дика Iамалш гIоле ю хьан Далла гергахь – мела хиларехь а‚ воьрзу меттиг дика хиларехь а». «Маръям», 73-76. Соьца цхьаьна лерина ладогIа, имам Ахьмада нийсачу зIенаца далийначу, Iамиран кIанта Iукъбата (Дела реза хуьлийла цунна) дийцинчу хьадисе, Делан Элчано (Делера салам-маршалла хуьлийла цунна) элира, аьлла, долчу: «АллахIа цхьана лена дуьненан рицкъа луш хьуна гича, – и лай Iеса хиларна тIехь лаьтташ а волуш, – иза ларлойла, баккъалла а, иза цунна кIело яр ду». Цул тIаьхьа цо дийшира Везчу АллахIан дош: «Цара шайга шеца хьехам бинарг (кхерам тесна хилларг) дицдича, Оха дIайиллира царна массо (дикчу) хIуманан неIарш (шайн къиношлахь уьш дуккха латтийтархьама)‚ уьш шайна деллачух баккхийбеш болуш (тIаккха) цIеххьана схьалийцира Оха уьш – тIаккха цара догдиллира массо диканах». «Аль-АнIам», 44. Веза-Сийлахьчу АллахIа аьлла: «Адамо, Дала ша зийча‚ Цо шен сий дича‚ ниIматаш а делча‚ олу: «Сан Дала сий дина сан». Амма Цо ша зийча‚ шена рицкъа кIезиг делча‚ цо олу: «Сан Дала со сийсазвина». «Аль-Фаджр», 15-16. ХIай АллахI-Дела, Ахьа тхо дехьа хьехаме ладугIучарах, тIаккха нийса долчунна тIаьхьа а дозуш.\nРицкъанехь соввоккхуш долу бахьанаш Дукхахболчу нехан Iалашо рицкъа лахар бен ца хуьлу; и муха хир ду? Царах цхьаберш шайна и рицкъа хилчхьана, нийса доцчу а, хьарамчу а новкъа бовлу. Оцу нахана ца хаьа те, хьарам долчо беркат дIадоккхуш хилар? Я шарIо билгалдина, рицкъа тIедохьуш а, стиглара беркатийн неIарш дIайоьллуш а долу бахьанаш ца девза те царна? Цундела, хIай лераме ваша, оха хьан тидаме дуьллу, шайца рицкъа тIедохьуш долу, шарIо билгалдина цхьадолу бахьанаш, – Веза-Сийлахь волу Дела реза воцчу новкъа хьо цавалийтархьама. 1. Сийлахь-Везчу АллахIах кхерар Хьо хууш хилалахь, хIай лераме ваша, АллахIах кхераро диканан неIарш дIайоьллу, къинхетам тIебоссабо, рицкъа далар алсам а доккху, халкъ кхоьллинчу Дала ма-аллара: «Яртийн охIла ийман диллина а‚ Делах кхоьруш а хиллехьара – царна стиглара а‚ лаьттара а беркаташ схьадиллина хир ма дара Оха‚ делахь а, цара харцдира-кх (дин). ТIаккха Оха схьалийцира уьш, цара лелош дерг бахьанехь». «Аль-АIраф», 96. Массо а дика хIума Веза-Сийлахьчу Делах кхерарехь ду. Дала Шех кхийринчунна массо гIайгIанах паргIатвалар ло, массо гаттонех иза хьалха а воккху, дагахь доцчу агIор цунна рицкъа а ло. Веза-Сийлахьчу АллахIа аьлла: «Дала гаттонех, баланех хьалхавоккхур ву кхоччуш Делах кхоьруш верг, ца моьттучу агIор Цо рицкъа а лур ду цунна». «АттIолакъ», 2,3. Делах кхоьруш волчу лена Цуьнан латта гатлур дац, Цунах кхоьруш волчунна дахарехь а, рицкъанехь а хало хир яц. Ца кхеташ хьо велахь а, Делах кхоьруш хила хьо, Рицкъа кхочур ду хьоьга хьуна ца моьттучу агIор. 2. ДоIадар а, Сийлахь-Везчу АллахIе верзар а ХIай лераме ваша! ДоIадарехь кIелхьарвалар а, ларвалар а ду. Веза- Сийлахьчу АллахIа боху: «Шун Дала аьлла: «Аш Соьга деха, Ас жоп лур ду шуна». «ГIофир», 60. Iилма довзарехь кIоргене кхаьчначу Iеламнаха, доIадар суннат ду, аьлла. Башийран кIанта НуIмана (Дела реза хуьлийла цунна) дийцина, Пайхамара (Делера салам-маршалла хуьлийла цунна) элира, аьлла: «ДоIадар – иза Iибадат ду». (Абу Дауда дийцина хьадис). Хьайна рицкъанехь гатто хиллехь, хьайна сингаттам сов а баьллехь, хьайна декхар даз а деллехь – доIа духатухур доцу бахьанаш леладе ахь, Веза-Сийлахьчу Деле деха а деха ахь, Иза дика лууш Верг а, комаьрша Верг а Ву. Баккъалла а, Шен неIаре веанарг човхийна вац Цо, Шега доьхуш волу лай, цо доьхург ца луш, ваьсса витина а вац Цо. Абу Дауда далийна, Абу СаIийд аль-Худрис (Дела реза хуьлийла цунна) дийцина хьадис; цо элира: «Цхьана дийнахь Делан Элча (Делера салам-маршалла хуьлийла цунна) маьждиг чу вахара, ансарех волу, Абу Умамат шен цIе йолу стаг карийра цунна цу чохь. Элчано (Делера салам- маршалла хуьлийла цунна) цуьнга хаьттира: «ХIай Абу Умамат, ламазан хан йоцчу хенахь хьо маьждиг чохь хиъна Iаш ма го суна?» Цо жоп делира: «ХIай Делан Элча, соьгахь болчу баланаша а, суна тIехь долчу декхарша а сацийна со». Элчано (Делера салам-маршалла хуьлийла цунна) элира: «Аса цхьа дешнаш Iамадай хьуна, ахь уьш аьлча, Везчу Дала хьан сингаттам дIабоккхур болуш, хьуна тIера декхар дIалур долуш?» Цо жоп делира: «Iамадехьа, хIай Делан Элча». Элчано (Делера салам-маршалла хуьлийла цунна) элира: «Хьой Iуьйренга ваьлча а, суьйренга ваьлча а, ахьа ала: «АллохIумма инни аIузу бика минал-хIамми вал-хьазани, ва аIузу бика минал-Iажзи вал-касали, ва аIузу бика минал- джубни вал-бухли, ва аIузу бика мин гIалабатид- дайни ва къахIрир-рижали. (Я Аллахl, Хьоьга доьху ас, сингаттамаххий, гlайгlанаххий со lалашвар, Хьоьга доьху ас, кlелвисарххий, малонаххий со lалашвар, Хьоьга доьху ас, кlилло валарххий, бlаьрмецигаллеххий со lалашвар, Хьоьга доьху ас, декхаро кlелвитарххий, дукхах долчу хьолехь адамаш сийсаздечу хlуманаххий со lалашвар)». Абу Умамата аьлла: «Аса элира и дешнаш, тIаккха Веза-Сийлахьчу Дала соьгара сингаттам а дIабаьккхира, суна тIера декхар а дIаделира». Бакъду, АллахI массо хIуманна тIехь ницкъ кхочуш вуй а хууш, ахь даггара и дешнаш аьлча, ишттачу хьолехь доIина жоп ло. Салмана (Дела реза хуьлийла цунна) дийцина, Делан Элчано (Делера салам-маршалла хуьлийла цунна) элира, аьлла: «Баккъалла а, АллахI-Дела Комаьрша ву; стага шен ши куьг (доIадеш) Цуьнга хьалаайбича, Цо и шиъ жоп ца луш даьсса ца дуьту». (Абу Дауда дийцина хьадис). ХIай лераме ваша! ДоIа – хедар боцуш чIогIа муш бу, Iаламаш кхоьллинчу Делаца уьйр латтош а ду. Абу ХIурайрата (Дела реза хуьлийла цунна) дийцина, Делан Элчано (Делера салам-маршалла хуьлийла цунна) элира, аьлла: «Веза-Сийлахьчу Далла доIанал а сийлахь хеташ хIума дац». (Тирмизис дийцина хьадис). Сингаттамехь а, баланехь а, халонгахь а волчунах къинхетам бан а, цуьнан даьхнигахь цунна беркат дан а АллахIна лиъча, доIадар даг чу тосу Цо цунна. Стигланийн а, лаьттан а хазнаш шен карахь йолчу, Хьалдолуш а, Хастаме а Волчу Дала Шега деха хьекъал а, кхетам а ло цунна. Веза-Сийлахьчу АллахIа аьлла: «Шуьгахь дерг кхачош ду‚ АллахIна гергахь дерг бухадуьсуш ду». «Ан-Нахьл», 96. 3. Гечдар дехар, тоба дар а Веза-Сийлахьчу АллахIа аьлла: «Шайна Делера гечдар деха аш, тIаккха Цуьнга тоба а де». «ХIуд», 3.\nВеза-Сийлахьчу АллахIа аьлла: «Баккъалла а, Оха вахийтира Нухь шен къомана тIе: «Кхерам таса хьайн къомана, цунна тIе лазош долу Iазап дале»‚ – аьлла. Цо элира: «ХIай сан къам! Баккъалла а, со шуна билггала волу кхерамча ву-кх. АллахIна Iибадат де‚ Цунах кхера‚ суна муьтIахь а хила! (ТIаккха) Цо шуна гечдийр ду шун къинош‚ цхьана тоьхначу ханна (Iожалла тIекхаччалц) шу тIаьхьатоттур а ду. Баккъалла а, Дала тоьхна хан тIееъча, тIаьхьатоттур яц‚ шу хууш делахь». Цо (Нухьа) элира: «Сан Дела, баккъалла а, ас дине кхайкхира сайн къам буса а, дийнахь а. Амма сан кхайкхамо уьш сов ца бехи, (динах) бовдарехь бен. Баккъалла а, Ахь царна гечдаре ас цаьрга мосазза кхайкхи, цара шайн пIелгаш шайн лергаш чу духкура, шайн бедаршца шайн кортош хьулдора, уьш чIагIбелира (Iесаллехь), куралла ярехь тIех а бевлира. Цул тIаьхьа ас цаьрга кхайкхам бира, мохьтоьхха. Цул тIаьхьа, баккъалла а, ас цаьрга кхайкхам бира, ган а гуш, ас цаьрга кхайкхам бира къайлах а (массо кепара). Ас элира: «Гечдар деха шайн Деле‚ баккъалла а, Иза ву-кх дукха Гечдешверг. Цо стиглара шортта догIа доуьйтур ду шуна. Цо гIо дийр ду шуна даьхница‚ кIенташца‚ Цо хуьлуьйтур ю шуна бошмаш‚ хуьлуьйтур ду шуна хиш-татолаш». «Нухь», 1-12. Имам КъуртIубис (Дала къинхетам бойла цунах) аьлла: «ХIара аят – делил ду, рицкъа а, догIа а Деле гечдар дехарца цхьаьна деха дезаш ду, аьлла». Ибн Касийра (Дала къинхетам бойла цунах) аьлла: «Аш тоба дича, шайна гечдар а дехча, Далла муьтIахь а шу хилча – шуна рицкъа алсам хир ду». Абу Дауда далийна Iаббасан кIанта IабдуллахIа (Дела реза хуьлийла цаьршинна) дийцина хьадис, Делан Элчано (Делера салам-маршалла хуьлда цунна) элира, аьлла: «АстагIфируллохI (Ас Деле гечдар доьху) боху дош дукха баьхнарг, АллахIа массо гаттонех паргIатвоккхур ву, массо а баланех хьалхавоккхур ву, Цо цунна дагахь доцчу агIор рицкъа а лур ду». Цхьа стаг веара Хьасан (Дала къинхетам бойла цунах) волчу, цо цуьнга хIоьттина йолу йокъа ялхийра, тIаккха Хьасана (Дала къинхетам бойла цунах) цуьнга элира: «АллахIе гечдар деха (АстагIфируллохI, ала)». Цул тIаьхьа кхин стаг веара, цо цуьнга къелла ялхийра, тIаккха Хьасана (Дала къинхетам бойла цунах) цуьнга а элира: «АллахIе гечдар деха (АстагIфируллохI, ала)». Цул тIаьхьа кхин стаг веара, цо цуьнга элира: «Суна кIант воьхуш Деле доIа дехьа». ТIаккха Хьасана (Дала къинхетам бойла цунах) цуьнга а элира: «АллахIе гечдар деха (АстагIфируллохI, ала)». Хьасанан (Дала къинхетам бойла цунах) накъосташа элира тIаккха: «Цара хьоьга тайп-тайпана дехарш дира, ткъа ахь царна массарна цхьана кепара жоп делира». Хьасана (Дала къинхетам бойла цунах) элира: «Ас сайггара аьлла хIумма ма дац, баккъалла а, АллахIа боху-кх: «Ас элира: «Гечдар деха шайн Деле‚ баккъалла а, Иза ву-кх дукха Гечдешверг. Цо стиглара шортта догIа доуьйтур ду шуна. Цо гIо дийр ду шуна даьхница‚ кIенташца‚ Цо хуьлуьйтур ю шуна бошмаш‚ хуьлуьйтур ду шуна хиш-татолаш». «Нухь», 10-12. Веза-Сийлахьчу АллахIа аьлла: «АллахIе тоба де аш массара, хIай ийман диллина нах, декъала хир ду шу». «Ан-Нур», 31. Абу Зарра (Дела реза хуьлийла цунна) дийцина, Пайхамара (Делера салам-маршалла хуьлийла цунна) элира, аьлла: «Веза-Сийлахьчу Дала аьлла: «ХIай Сан леш, Ас зуламдар хьарам дина Сайна, шуна юккъехь а и хьарам дина Ас; аш вовшашна зулам ма де. ХIай сан леш, шух хIора тилла ву, Ас ша нисвина воцург, Соьга деха шаьш нисдар, Ас нисдийр ду шу. ХIай сан леш, шух хIора меца ву, Ас шена яахIума елла воцург; Соьга еха шайна яахIума, Ас лур ю шуна…» (Муслима дийцина хьадис). 4. Сийлахь-Везчу АллахIна тIе болх биллар Веза-Сийлахьчу АллахIа аьлла: «Бусалба наха АллахIна тIе болх буьллийла». «ИбрахIим», 11. Веза-Сийлахьчу АллахIа юха а аьлла: «АллахIна тIе болх биллинарг – Иза цунна кхачаме ву». «АттIолакъ», 3. Имам Ахьмада а, Тирмизис а нийсачу зIенаца далийна Iумара (Дела реза хуьлийла цунна) дийцина хьадис, Пайхамара (Делера салам-маршалла хуьлийла цунна) элира, аьлла: «Аш билла ма-беззара болх АллахIна тIе биллахьара, Цо шуна рицкъа лур ма дара, Iуьйрана меца дIадоьдуш, суьйрана дуьзна цIа догIуш долчу олхазаршна рицкъа даларх терра».\nДерриг Iалам кхоьллинчу Далла тIе болх билла декхаре ву хьо. Иза дагца ечу Iамалех цхьа Iамал ю, рицкъа лахарехьахь къахьегарца цхьаьна. 5. Сийлахь-Везчу АллахIна Iибадат дан дог паргIатдаккхар Тирмизис, ибн МажахIа а, ибн Хьиббана а нийсачу зIенаца далийна Абу ХIурайрата (Дела реза хуьлийла цунна) дийцина хьадис, Делан Элчано (Делера салам- маршалла хуьлийла цунна) элира, аьлла: «Баккъалла а, АллахIа боху: «ХIай Адаман кIант, Суна Iибадат дан паргIатвала хьо – Ас хьан накха хьолаца бузур бу, хьоьгара къелла а дIайоккхур ю. Нагахь ахь и ца дахь, Ас хьан ши куьг балхе дIалоцуьйтур ду, хьоьгара къелла а дIайоккхур яц». Баккъалла а, хьо хьайн дог-ойла Веза-Сийлахьчу Далла тIеерзийна мел ву, рицкъа лахарехь хьайн хьашт кхочушдан нигат долуш хьо мел ву, Веза-Сийлахьчу Далла гIуллакх дарна тIехь и даьхни духкуш хьо мел ву – Везчу Дала къайлах долу Шен рицкъа тIедуттур ду хьуна. Хууш хила деза, и дерриг а вай Кхоьллинчу Делан лаамца а, Иза реза хиларца а хир долуш хилар. 6. ТIаьхьа-хьалха хьаж а, Iумрат а дар Тирмизис, Насаис а нийсачу зIенаца далийна МасIудан кIанта (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «ТIаьхьа-хьалха хьаж а, Iумрат а дойла аш, баккъалла а, оцу шимма къелла а, къинош а дIадоху, левсино эчиган мода дIаяккхарх терра». Цуьнан маьIна ду: шаьш хьаж дича, тIаьххье Iумрат дойла аш; шаьш Iумрат дича, тIаьххье хьаж дойла аш, – бохург. Iилманан дайша аьлла: «ТIаьхьа-хьалха хьаж а, Iумрат а даро къелла дIаяккхар – сагIано даьхни совдаккхарх терра хIума ду». 7. Гергарло хоттар Делан Элчано (Делера салам-маршалла хуьлийла цунна) аьлла: «Дала ша рицкъанехь совваккха а, ша дуьнен чохь йоккху хан тIаьхьататта а лууш волчо гергарло хуттийла». (Бухарис дийцина хьадис). Кхечу риваятехь (дийцарехь) деана, Делан Элчано (Делера салам-маршалла хуьлийла цунна) элира, аьлла: «АллахIа ша рицкъанехь совваккха а, шен оьмар яхъян а лууш волчо гергарло хуттийла». (Ахьмада дийцина хьадис). Ас олу: «Мичахь бу тахана гергарлонаш хуьттуш болу бусалба нах? Баккъалла а, доьзалехь йолу уьйр кхерамечу хьоле кхаьчна, екъаелла ма ю. Тахана юкъахь барт болуш, вовшашна гIо деш болу доьзал каро хала хир ду хьуна. ХIокхул тIаьхьа а вовшашка хоьтту наха: «Рицкъа хIун дича совдер дара те?» –бохуш. Шеца там боцчух цIена Ву-кх Веза-Сийлахь Верг, Ша кхоьллинарш рицкъанехь совбохуш Волу, и рицкъа лахарна тIехь уьш сутара бацахь а». Гергарлонаш хиттар коьрта болх хилар чIагIдеш, Везчу АллахIа керста нахана а, къинош деш болчарна а шортта рицкъа делла, цара гергарло лелор бахьанехь. Ахь соьга боху: «Бакъ дуй те иза?» Аса хьоьга боху: «Бакъ ду». ТIабранис нийсачу зIенаца далийна Абу Бакрата дийцина хьадис, Делан Элчано (Делера салам- маршалла хуьлийла цунна) элира, аьлла: «Баккъалла а, уггар сиха мела язбеш йолу Iамал – гергарло хоттаран Iамал ю. Баккъалла а, цIийнан охIла къинош летош белахь а, церан даьхни а кхуьу, доьзал а деба, уьш гергарлонаш хуьттуш хилча». 8. АллахIан новкъахь харж яр Веза-Сийлахьчу АллахIа аьлла: «Аш (АллахIан новкъахь) сагIина елла хIума Цо меттахIоттайо, Иза рицкъа лучарах уггар диканиг Ву». «Ас-Сабаъ», 39. Веза-Сийлахьчу АллахIа кхечу аятехь аьлла: «Шух, ийман диллинарш, (АллахIан новкъахь) сагIанаш делларш – йоккха ял хир ю царна». «Аль-Хьадид», 7. Баззара а, ТIабранис а нийсачу зIенаца далийна Абу ХIурайрата (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «ХIай Билал, сагIа ло ахь, Iаршан Дас (АллахIа) хьайна рицкъа эшадарх ма кхера хьо». Муслима шен «Сахьихь» олучу жайнахь хьадис далийна, Пайхамара (Делера салам-маршалла хуьлийла цунна) элира, аьлла: «Сийлахьчу АллахIа боху: «ХIай Адаман кIант, сагIа ло ахь – Ас хьуна а лур ду». Бухарис хьадис далийна, Пайхамара (Делера салам-маршалла хуьлийла цунна) элира, аьлла: «Шуна деш долу гIо а, шуна луш долу рицкъа а шун заьIап нах бахьана долуш бен дуй?» Ша сагIанаш дукха делла аьлла къелла тIеярна ма кхоьрийла лай, баккъалла а, АллахIан хазнаш юьззина ю, цхьана а хIумано шаьш эшор йоцуш. Дуьххьара рицкъа Деллачо (Дала) шозлагIа а, кхоазлагIа а лур ду, кхин совдоккхур а ду. Бухарис, Муслима а далийна Абу ХIурайрата (Дела реза хуьлийла цунна) дийцина хьадис, Делан Элчано (Делера салам-маршалла хуьлийла цунна) элира, аьлла: «Шена чохь леш Iуьйренга бовлуш цхьа а де ма дац, ши малик охьадуссуш а бен, тIаккха цаьршиннах цхьамма олуш: «ХIай АллахI, сагIа луш волчунна (даьхни) меттахIоттаде Ахь», тIаккха вукхо олуш: «ХIай АллахI, сецош волчунна (даьхни) иэшаде Ахь». ХIара хьадис, хIокхунна тIаьхьа догIуш дерг а билгалдеш ду, Веза-Сийлахьчу Дала шена деллачу даьхних сагIа луш воцчун даьхни эшам хуьлуш а, хIаллакьхилла дIадолуш а хилар. Делан Элчано (Делера салам-маршалла хуьлийла цунна) аьлла: «ХIай Асмаъ, сагIа ло ахь, тIаккха АллахIа хьуна а лур ду (рицкъа), хьайгахь сеца ма де ахь, тIаккха АллахIа хьуна луш дерг сацор дац». (Бухарис дийцина хьадис). Шеца там боцчух цIена ву АллахI! Зудчуьнга деш ду-кх Делан Элчано (Делера салам-маршалла хуьлийла цунна) хIара тайпа къамел?! Къен-мискачарна а, сагIане хьашт долчарна а сагIанаш луш болу хьоладай мичахь бу те? Делан дуьхьа сагIа деллачунна АллахIа ял совйоккхур ю, цхьана диканна дуьхьал и санна итт дика луш, ворхI бIе декъе кхаччалц, АллахI воцчунна цуьнан дукхаллин хьесап дан хуур доцуш. АллахIа меттахIоттош ма ду хьан даьхни, сагIа даларо даьхни эшийна ма дац. Дукха хан яц нах халонгахь а, гаттонехь а баьхна, делахь а Дала Шен комаьршонца цаьргара гIайгIа- бала дIаайбина. Баккъалла а, Веза-Сийлахьчу Дала уьш паргIатбахар – царна юккъехь къинхетам хилар бахьанехь ду. Уьш вовшех къинхетам беш а, гергарлонаш хуьттуш а, кIеда-мерза болуш а хилла, тIаккха Везчу АллахIа кIезиг дерг алсамдаьккхина, церан даьхнигахь а, доьзалехь а царна беркат совдаьккхина. Хьовсийша Мухьаммад-пайхамаран (Делера салам- маршалла хуьлийла цунна) асхьабашка, уьш вовшашца къинхетаме муха хилла, тIаккха Веза-Сийлахьчу Дала царах шортта къинхетам муха бина а. ХIара ву-кх Iавваман кIант Зубайр (Дела реза хуьлийла цунна), ша вала герга вахча, шен кIанте IабдуллахIе аьлла волу: «Суна тIера декхар дIалолахь, суна тIера декхар дIалолахь, нагахь хьо гIорасиз хилахь, ахь алалахь: «Я АллахI, хIай Зубайран Дела, цунна тIера декхар дIалохьа». Баккъалла а, Зубайран Дела хууш ма ву, И реза волчу новкъахь бен, сагIане хьашт долчу Цуьнан лешна луш бен а ас сайн даьхни доьхкина цахилар». Зубайр дIакхелхира. Зубайран кIанта IабдуллахIа цуьнан декхар дагардича, иза эзарзза эзар (миллион) хилира.IабдуллахI гатвелла хьаьвзира, цуьнан дас дитина дерриг даьхни – декхар такхарна кхачам ца беш долу цхьакIезиг латта а, диъ бIе эзар ахча а бен дацара. ТIаккха цунна дагадеара шен дас валале хьалха аьлла дешнаш: «Декхар дIатакха хьо гIорасиз хилахь, ахь алалахь: «Я АллахI, хIай Зубайран Дела, цунна тIера декхар дIалохьа». Баккъалла а, Зубайран Дела хууш ма ву, И реза волчу новкъахь бен, сагIане хьашт долчу Цуьнан лешна луш бен а ас сайн даьхни доьхкина цахилар». Шеца там боцчух цIена ву АллахI, ма чIогIа хилла церан Делах тешар, тахана вайгахь доцчу барамехь. IабдуллахIа элира: «ТIаккха ас дийхира оцу дешнашца. КIезиг денош бен ца девлира, оцу лаьтта тIехь йохк-эцар лелон меттиг хилира, шена тIехь нах гуллуш. Ас и меттиг йоьхкира, АллахI воцчун шен барам хуур боцчу мехах, суна кхаьчна долу даьхни сан карахь деба а дийбира. Дуьззина шарахь эвла юккъехула лийлира со, айса мохь бетташ: «Зубайрина тIехь шен декхар долуш верг тхуна тIе вогIийла, оха цуьнан декхар дIалур ду». Цхьа шо дIадаьлча, дисина даьхни цуьнан еа зудчунна юккъехь дийкъира ас, хIора зудчунна кхаьчна дакъа эзарзза эзар а долуш». 9. АллахIан дуьхьа кхелхина вахар Хьо хууш хилалахь, хIай сан ваша, Дала сан а, хьан а аьтто бойла, кхелхина вахар а, шортта долчу АллахIан лаьттахула дIасавахар а – дуккха рицкъа каракхачаран бахьанех цхьа бахьана ду. Баккъалла а, кхузахь хьуна ца луш сацийнарг, цигахь хьуна дала герга ма ду. Веза-Сийлахьчу АллахIа аьлла: «АллахIан дуьхьа кхелхина ваханчунна лаьттахь карор ма ю дуккха тIетевжийлаш а‚ шорто а». «Ан-Нисаъ», 100. Ма дукха нах бу, шайна дукхабезаш болу а, шайга харжам байтича шаьш хоржур болу а мохк битина кхелхина бахана. Бакъду, Веза-Сийлахьчу Дала царна рицкъа делла церан латта а, церан мохк а боцчохь. Массо а заманахь берриг болх АллахIан карахь ма бу. 10. Iилма лаха араваьллачунна сагIа далар Бусалба нахана пайда бархьама Iилма Iамош волчу шен вешина я лулахочунна, я къен-миска волчу доттагIчунна сагIа дала а, цуьнан хьал тодан а ницкъ кхаьчначунна, Веза-Сийлахьчу Дала керла рицкъа карадоуьйтур ду. Тирмизис нийсачу зIенаца далийна Маликан кIанта Анаса (Дела реза хуьлийла цунна) дийцина хьадис; цо элира: «Делан Элчанан (Делера салам-маршалла хуьлийла цунна) заманахь ши ваша вара, царах цхьаъ Пайхамар (Делера салам-маршалла хуьлийла цунна) волчу вогIуш вара (Iилма Iамо), важа – болх беш вара. Болх беш волчо шен ваша Пайхамаре (Делера салам-маршалла хуьлийла цунна) валхийра, тIаккха Пайхамара (Делера салам-маршалла хуьлийла цунна) элира: «И хьан ваша бахьанехь луш хила мега хьуна рицкъа».\n11. «Аль-ВакъиIату» боху сурат дешар БайхIакъис гIийлачу зIенаца далийна Абу ФатIимата дийцинарг, Iаффанан кIант Iусман (Дела реза хуьлийла цунна) ибн МасIуде (Дела реза хуьлийла цунна) хьажа вахара, иза цомгуш волчу хенахь, цо хаьттира, аьлла: «ХIун ду ахь балхам бийриг?» Ибн МасIуда (Дела реза хуьлийла цунна) жоп делира: «Сайн къинош ду». Цо хаьттира: «ХIун ду ахь сатуьйсуш дерг?» Цо жоп делира: «Сайн Делера къинхетам бу». Цо хаьттира: «Оха хьуна лор кхайкхий?» Цо жоп делира: «Лоьро цомгуш вина со». Цо хаьттира: «Ас, хьуна сагIа ло, алий, омра дай?» Цо жоп делира: «Тахханалц суна ца делира ахь иза, ткъа хIинца суна оьшуш дац иза». Цо элира: «Хьайн зудчунна а, доьзална а дитахь иза». Цо элира: «Ас царна цхьа хIума Iамийна, цара иза аьлча царна къелла хаалур йоцуш. Делан Элчано (Делера салам-маршалла хуьлийла цунна) олуш хезна суна: «Аль-ВакъиIату» боху сурат хIора буьйсана доьшуш волчунна къелла хаалур яц». Имам Ахьмада далийна Самуратан кIанта Джабира (Дела реза хуьлийла цунна) дийцинарг, цо элира, аьлла: «Делан Элчано (Делера салам-маршалла хуьлийла цунна) ламазаш дора, аш тахана ламаз дарх терра, бакъду, цо дайдора иза. Цуьнан ламаз шун ламазал атта (дайн) дара. Iуьйра ламазехь «Аль-ВакъиIату» я и санна долу сурат доьшура цо». Масрукъа (Дала къинхетам бойла цунах) аьлла: «Хьалха дIабаханчеран а, тIаьхьа тIебогIучеран а, дуьненан а, эхартан а Iилма довза лууш волчо «Аль-ВакъиIату» боху сурат доьшийла». 12. «ЛаилахIа иллаллохIул-маликул-хьаккъул- мубийн» алар МустагIфирис доIанаш дуьйцучу меттехь гIийлачу зIенаца дийцина, Делан Элчано (Делера салам- маршалла хуьлийла цунна) элира, аьлла: «Дийнахь бIозза ша аьлларг: «ЛаилахIа иллаллохIул-маликул- хьаккъул-мубийн (АллахI воцург, кхин дела вац, Ша стигланийн а, лаьттан а паччахь Верг, Шена Iибадат дан хьакъ Верг, Ша билггал Верг)», цунна къелла тIейогIург цахиларх тешам а, кошахь цхьалха вуьсург цахиларх тешам а хир бу, и бахьанехь цуьнга бахам кхочур бу, ялсаманин неI а хоржуьйтур ю». ТIаьххьарлера вайн кхайкхам – Iаламаш кхобуш, кхиош а Волчу вайн Далла хастамбар ду.


Дайначу шарахь Кадыровс даьккхина ахча дейттазза эшна\nНохчийчоьнан Iедалхой диъ миллионна зезагийн курсаш а, вип-совгIаташ а оьцуш бу\nГуьржийчоьнца долу лаьттахулара доза хадош, «Верхний Ларс» олучу постехь (КПП) дехьадовлуш шайна дуьхьалонаш... Читать дальше...\nНохчийчоьнан Шаройн кIоштан Кенхи-эвлахь ломахойн къоман маршонан боламан хьалханчан Шемал имаман цIарах маьждиг диллина. Юьртахойн доккха дакъа чамалинцех лаьтташ ду. 19-20 эзар стаг шайлахь волу этносан тоба ю иза, дукхачу хьолехь Дагестанан лам чохь беха уьш. 600 стагана лерина маьждиг схьадоьллуш хIоттийначу барамехь, "Грозный-Информ" хаамийн агенталло яздарехь, СКФО-н Iеламнехан Кхеташонан хьалханчас Кадыров Хож-Ахьмада дакъа лецира. Керла маьждиг дуттуш ахча хьажийна Кадыров Ахьмадан Фондо... Читать дальше...\nГуьржийчоьнца долу лаьттахулара доза хадош, «Верхний Ларс» олучу постехь (КПП) дехьадовлуш шайна дуьхьалонаш Iиттаяларх дIахьедо Къилбаседа Кавказан мехкийн бахархоша. Церан тоьшаллашца, Нохчийчуьра а, ГIалгIайчуьра а, Дагестанера а бахархой чу ма бита аьлла, къайлах дина омра ду пачхьалкхехь, яздо Кавказ.Реалиино. Шен цIе къайлаяьхьначу Нохчийчуьрчу вахархочо дийцира Кавказ.Реалиига, Гуьржийчу кхача дозанаш деттарх цуьнга дIахьединера, иза махкара араваьккхинчу оьрсийн дозанхоша. Гуьржийн агIоно... Читать дальше...\nСтохка вийначу ХIинжа-ГIаларчу вахархочун Абдуллаев Гасанан йиша лаьцна полицино Москвахь. Динчу зуламна кадыровхой бехкебеш, ФСБ-н гIишлона хьалха пикете яьллера иза, яздо Кавказ.Реалиино. Москварчу Кутузовн проспектехь 2021-чу шеран Марсхьокху-баттахь герз тоьхна, вийнера Абдуллаев – буьйсанна ялх стаг тIелеттера цунна. Йинчу чевнех кхелхинера 28 шо долу Дагестанан вахархо оцу меттигехь. ТIелеттарш муьлш бара хIинца а билгалдаьккхина дац - «Осторожно, новости» телеграм-канало хаамбарца, 2021-чу... Читать дальше...\n"Миссионерийн гIуллакх" лелийначу мехкан муфтийн хьокъехь ГIалгIайчоьнан Лакхарчу кхело бина хилла сацам хийцаза битина Пятигорскерчу ПхоьалгIачу кассацин кхело. ГIуда тохар юхадаккхарна дуьхьал ю мехкан прокуратура, яздо Кавказ.Реалиино. ГIуллакхан материалашца а догIуш (Кавказ.Реалиига кхаьчна уьш), Охан-беттан 22-чохь полицино векал винчо протокол хIоттийнера Хамхоевна, Сунжа гIалахь 20 минотехь бинчу хьехаман публикаци инстаграмехь зорбане хIотторна. Кхул хьалха ГIалгIайчоьнан Лакхарчу кхело... Читать дальше...\nМуьлш бу цахуучу наха Туркойчохь йиттина Гикало олучу юьртахь полицин декъан хьаькам хиллачу Эдилов Бесланна.Цхьаболчара чIагIдо, диаспоран цхьахволу векал ве аьлла, цунна тIедиллина хилла бохуш. Хиллачух видео зорбане яьккхинера Security Turkey боламан телеграм-каналехь. "Дика гIуллакхаш динера аьлла, хьаькам ца хIоттаво…Кхузахь сеца ма сецалахь… Цхьаъ вен хьо кхуза веана аьлла, тхоьгахь информаци ю, хьан бераш бахьана долуш вуьту оха хьо", - боху тIелеттачара. Эдиловс жоп ло, "цхьанна а вон хIума ца дина" ша... Читать дальше...\nМарксовскан кIоштахь Нохчийчоьнан куьйгалхочун векал ву ша бохуш леллачу Дукаев Рустаман хьокъехь бина сацам Саратовн кIоштан кхело хийцаза битина. Колонехь даккха итт шо хан кхайкхийна цунна, яздо Кавказ.Реалиино. Бехктакхаман гIуллакхан материлашца а догIуш, Саратовн кIоштарчу Маркс гIалахь "Совесть" коллекторийн агенталла ю бохуш, вовшахтоьхна хилла зуламхойн тоба бизнесхошкара даккхий ахчанаш дохуш. Кхел йинчара лелийнарг бахьана долуш хиллачу зенийн мах хадийна талламо 21 миллион сом. "Кхеле... Читать дальше...\nНохчичуьрчу Дубай-Юьртахь вехачу Магомадов Сайд-Хьасанан шина берана 12 шо долчу Ясинна а, 11 шо долчу Илесна а догIу 441 864 сом алименташна охьадилла декхарейина Белгородан кIоштара Маркова Ольга. Кхелан кхеташонехь билгалабьккхина ахчанан барам лоруш бу 2014-чу шарера схьа дуьйна, хIора берана баттахь 12 274 сом кхачош. Магомадовн искца 2014-чу шарахь шегара ненан бакъонаш дIаяьхначу Шела-кIоштан кхелан сацамна Марковас бина латкъам теллинера кхелехь. Берийн дас бахарехь, 2014-чу шарахь дуьйна нана цаьрца ехаш яц... Читать дальше...\nМухIажарийн а, шайн лаамна дуьхьала беха меттиг хийциначийн а гIуллакхашкахула йолчу Францин къоман кхело 1990-чу шерашкарчу Нохчийчоьнан конституцин кхелан экс-куьйгалхочунна политикан мухIажаран статус йаларан административан гIуллакх луьстуш ду. Таханалерчу дийнахь тIе ца эцначу Ичкерехь тIеман зуламаш листаран къоман трибуналан куьйгалхо ву иза. 2019-чу шарахь цуьнан доьзалан Оьрсийчуьра дIабаха дезнера, оцу хенахь дуьйна политикан тховкIело яларе сатуьйсуш Iа уьш. Герихановс тIетоьхна, мухIажарийн... Читать дальше...\nТелепремьера второго сезона «Эпидемии» состоится на ТНТ 30 мая Познакомилась с мужчиной, но потом связь оборвалась.. Позвонить самой? Мадина Байрамукова рассказала о том, как избавиться от синяков под глазами Love, Supia\nРусские народные песни поёт Мария Мордасова (1977) «СМУ-6 Инвестиции»: В ЖК «Любовь и голуби» стартовали продажи машиномест и кладовых Организация пространства: грамотное планирование систем хранения Отбеливание зубов – способ сделать улыбку белоснежной


Ла-Нёвиль-а-Мер — Википеди\n49°34′54″ къ. ш. 4°51′19″ м. д.HGЯOL\nфр. La Neuville-à-Maire\nЛа-Нёвиль-а-Мер картан тӀехь\nЛа-Нёвиль-а-Мер (фр. La Neuville-à-Maire\nфр. Libre-Maire) — Францин гӀала-коммуна, лаьтта Шампань — Арденаш регионехь. Коммунан департамент — Арденаш. Кхузахь климат барамехь ю, аьхка йовха хуьлу, ткъа Ӏа барамехь-шийла хуьлу. ГӀалин бахархой французаш бу. Официалан Французийн мотт бу.\n↑ 1 2 3 http://cassini.ehess.fr/cassini/fr/html/fiche.php?select_resultat=24875\nХьост — «https://ce.wikipedia.org/w/index.php?title=Ла-Нёвиль-а-Мер&oldid=3933375»\nХӀокху агӀонна тӀаьххьара хийцамаш бина: 2019, 13 ноябрь, 19:27.


Бечуркаев Iарби. «…Со-м дац хьуна, гIазкхи!» | ВАЙНАХ\n30.04.2014\tПроза Оставить комментарий\nТкъолгIачу б1ешеран 30-чу шерашкахь Украинеххьий, Белоруссеххьий шина шарахь йокьа х1оьттира.\nЦигахь мацалла яра, адамаша шаьш дина-1ийна меттигаш а юьтуш д1аэха дуьйладелира.\nНовкъахь шайна бег1ийла йол-йолучу меттигашкахь совцуш, керла ярташ йохкуш, баха хевшира уьш.\nЦарах лаьцна хира ду сан къамел, хьоме дешархо, х1унда аьлча цхьанхьа а цу хиламех, цу къаьмнашна т1ех1оьттинчу халонех лаьцна вайнехан прозехь айса дешна цахиларна.\n1968-г1а шо. ГДР (Германски Демократически Республика).\nХ1етахь Советски армехь г1уллакх деш вара со дозанал арахьа. Цомгуш а хилла лазаретехь 1иллар нисделира сан. Лазарет яра хьалха шолгIа дуьнена юкъара т1ом болчу хенахь кхозлаг1а немецки танкови дивизи «Эс-Эс Викинг» лаьттинчу г1ишло чохь д1анисйина.\nСуна дарбанаш лелош вара майор-кореец Ан Ен Хвар. Баттахь 1иллира со цигахь. Лазаретехь салтий боцурш, армехь г1уллакх диначул т1аьхьа бисина салтий а, эпсарш а бара 1охкуш.\nИштта цхьана дийнахь делкъана х1ума а йиъна, сой, соьца цхьана стоьла т1ехь хIума юуш волу кхо оьрсий фойе чохь сецира цхьацца къамелаш деш. Со нохчо вуйла хаийтира ас царна, царах цхьаммо муьлхачу къомах ву хьо аьлла сайга хаьттича.\nГ1еметтах1оьттина беларус ц1еначу нохчийн маттахь къамел дан волавелира соьца. Со ч1ог1а цецвелира цхьа а акцент йоцуш, шера нохчийн мотт цо бийцарх.\nАс цуьнга элира: «Наггахь волчу нохчийчо а ма ца буьйцу иштта ц1ена нохчийн мотт», – аьлла.\nЦо дийцира ша жима бер долчу хенахь, 1930-чу шерашкахь, гергарчаьрца Нохчийчохь хан яккха дезна шен, аьлла.\nЦигахь нохчийн берашца ловзуш 1емина шена шун мотт, биц а ца белла, аьлла.\nДуккха а къамелаш дира ас цуьнца, цуьнан палати чу а вахана.\nЦхьана воккхачу стеган ара хьучу г1умаг1ана чу, оха, кегийчу бераша, бурч а тесна, цо ч1ог1а вагийна, хьаштагIа чуьра 1одара кхоьссича санна иза араэккхарх лаьцна дуьйцуш, ч1ог1а вийлира тхойшиъ, воккхачу стагана и бегаш жима-т1ама х1ума ца хиллехь а.\nТкъа ас лакхахь, сайн къамел долош хьаха ма-дарра, Украинехь мацалла х1оттина а йолуш, тхан юьрта кхаьчнера кхиъна яьлла йо1 Тамара. Украинера яра иза.\nМолла Беччаркъас йоь1ан лаамца бусалба дин т1еоьцуьйтуш тоба дайтира цуьнга.\nТхан юьртхочуьнгахь Баматгириев Мута1еламехь марехь яра иза.\nКазахстанехь Осиновая Гора ц1е йолчу юьртахь цхьана 1ийна тхо. Мута1еламана дина к1антIий, йо1ий дара цуьнан.\nГилани ц1е йолуш волу воккханиг соьца доьшуш, сан хеннара вара.\nТамара ялаеш Мута1еламан дуьххьара ялийначу зудчо вина к1ант вара Ваха ц1е йолуш. Х1етахь ялхийтта шо хира дара цуьнан.\nШа Мута1елам йовхарийн цамгар йолуш вара. Ц1ийнан дукъ Вахина т1ехь дара: дечиг даккхар, докъар кечдар, иза ц1адар, берашка хьажар, мукъачу хенахь мачаш тояр.\nТамарас нохчийн мотт цхьа шатайпана буьцура: т1, ч1, х1 аьзнаш ца алалора цуьнга.\nШен хенарчу берашца ловзар наггахь бен ца нислора Вахин.\nИ ц1аван хьевелча Тамарас мохь тухура: «Во, Ваха, ц1а дола! Юха лала а дина, юха доьттича а, стаг хир дацара хох!» – олий.\nИ мохь шена хезначул т1аьхьа Ваха дукха маса водий ц1ехьа хьодура.\nБусалба дин ч1ог1а леладора Тамарас: ламаз шен-шен хенахь дора, х1ора шарахь мархийн бутт кхобура, п1ерасканан буьйсанна лулахошна саг1ийна х1ума кховдайора.\nШа деш долу муьхха а г1уллакх ц1ена, хаза, б1аьрг т1ехь соцучу аг1ор дора.\nКазахстанера кхойтта шо хан а яькхна нах ц1а баьхкира.\nЦуьнан воккхах волу к1ант Гилани сайца доьшуш хиларе терра, церан чувахар кест-кеста нислора сан.\nЧохь а, кертахь а мотт хьаькхича санна ц1ена хуьлура цаьргахь.\nГурахь наха шаьш хьаькхна йол ц1а яхьара.\nТамарас бина элан такхор ч1ог1а хаза, куьцехь хуьлура.\nИштта шеца бусалбалла, нохчалла долуш, цхьана адамца девне йоцуш, нахана дукхаезаш, д1аяхара иза кху дуьнен чуьра.\nДоча-Борзехь вай ц1ера арадахале юьртда хилла Ямаза 1абдат олуш цхьа йо1. Божарийн духар а лелош, говрахь лелаш хилла иза. Ша куьцехь, безамехь зуда а хилла.\nЦу юьрта, ша 1едалан белхало хиларе терра, кест-кеста вар нислуш хилла цхьана оьрсийн эпсаран.\nЭпсарана ч1ог1а езаелла хилла 1абдат.\nЦуьнга шен кхоллабеллачу безамах лаьцна д1ахаийта х1уттуш ца хилла иза.\nЭххар а 1абдатна хаийтина цо шен цуьнга кхоллаеллачу сирлачу ойланех лаьцна. Йо1а юххе дуьтуш ца хилла и захало.\nАмма эпсар шечунна т1ера волуш ца хилла. Иштта дикка хан-зама яьлла.\nТ1аьхьара а йо1а аьлла цуьнга:\n«Нагахь санна шен да х1окху захалонна реза хилахь, йог1ур ю ша хьоьга», – аьлла.\nЭпсаро ч1ог1а дехна дега йо1 шега яийтар.\nЖимачу юьртахь 1аш болчу нахана массарна а хууш хилла оьрсийн эпсаран йо1е болчу безамах лаьцна.\nЙо1ан дас аьлла цуьнга: «Нагахь санна ахь бусулба дин т1еэцахь йоуьйтур ю ша», – аьлла.\nЭпсар резахилла. Цо бусулба дин т1еэцна. Шен фамили а, ц1е а хийцина цо – 1абдулла. Доча-Борзехь 1аш хилла и шиъ, бертахь д1адоьдуш церан дахар хилла. К1ант-доьзалхо а хилла церан х1етахь.\nБоьдуш шолг1а дуненаюкъара т1ом хилла. 23-чу февралехь эзар исс б1е шовзткъе доьалг1ачу шарахь Доча-Борзе ерриг Нохчийчохь санна ирча де деана: ж1аьлеш леташ, бежанаш 1оьхуш, бераш доьлхуш.\n1амарка пачхьалкхо оьрсийн пачхьалкхана еллачу «Студобеккер» ц1е йолчу машинашна т1е хийжош хилла адамаш.\nДе шийла хилла дог1уш ло а долуш.\n1абдулла шен доьзалца «Студобеккеран» кузов т1ехь хилла. Цуьнан дай-наний, йижарий-вежарий Соьлжа-Г1алахь 1аш хилла. Уьш машинахь юьрта баьхкина шайн стаг д1авигархьама.\nДай, вежарий бистхилла цуьнга: «Ты что, с ума сошел?! Ведь ты русский, ты знаешь куда тебя повезут, и что тебя там ждет? Слезай с машины сейчас же, сумасшедший!»\n1абдулла вистхилла шен гергарчаьрга нохчийн а, оьрсийн а меттанашкахь: «Со-м дац шуна г1азкхи! Шу ду г1азкхий! Я не руский! Это вы русские!»\nМел дукха шега цара дехарш дарх, уьш тергал а ца беш, нохчашца Сибреха вахна 1абдулла.\nЦига д1абуьгуш новкъахь а, д1акхаьчначул т1аьхьа а, шелоной, мацаллой дукха адам х1аллак хилла.\nДешна хиларе терра, Iабдуллина кхачанан сурсаташ долучу складехь дика болх нисбелла.\nДукха вайнах къелхьарабаьхна цо мацалла лечуьра.\nИштта вуьззина къонах вара 1абдулла.\nНазад: Тауз Исс. День молчания…\nВперед: Майрбек Лулуев. Смертельный полет.


Даздарш хилла Соьлж-гIалахь\nГезгмашин-бутт 06, 2012\nНохчийчоь -- Даздарш хилла Соьлж-гIалахь, 06Гезг2012\n1991-чу шарахь Гезгмашин-беттан 6-чу дийнахь, «Бархатан революции» олуш болу, Iедалан карчам хилира Нохч-ГIалгIайн республикехь. Оцу дийнахь нохчийн къоман конгрессан агIончаш шайн караийцира Iедалан архаш.\nКхин цхьа бутт сов хан яьлча, харжамаш а бина, республикан коьрте хоттийра Дудаев Жовхар. Иза нохчийн дуьххьарлера президент вара.\nХIора шарахь Гезгмашин-беттан 6-гIа де Ичкерин республика йозуш йоцуш хиларан де санна лерира. 1992 шарахь оцу денна хьажийначу даздаршкахь дакъа лоцуш вара гуьржийн дуьххьарлера президент Гамсахурдия Звиад а, Оьрсийчоьнанан политик Жириновский Владимир а.\nСоьлж-гIалан юккъахь хиллачу парадехь Ичкерин эскаран гайтамаш дIабаьхьира. Цул тIаьхьа хиллачу банкетехь Жириновский Владимира совгIат делира Дудаев ЖовхIарна. Шен кепара маьIна долуш дара иза.\nЖириновский Владимир: «Ларамечу президентана Дудаев ЖовхIарна оха а деана совгIат. Иза сурт ду «Оьрсийчоьнан Iа» бохуш, цIе йолу. Тхуна чIогIа лаара и пейзаж хIенахIоттамца бен йоьзна ца хуьлийла».\n2002-чу шарахь Нохчийчоьннна коьрте хоьттинчу Кадыров Ахьмада цу даздаран бахьана хийцира. Тахана цунах олуш ду «Барт баран а, цхьааллийн а де». ХIетахь санна Соьлж-гIаларчу стадионехь дIадаьхьира шуьйра даздарш. Иштта денош хьалха къоман бартах а, цхьааллах а лаьцна махкахь дIаяьхьира горга стоьлаш а, конференцеш а.\nМуха тIеоьцу тахана Нохчичохь болчу наха, махкахь бу бохуш болу барт а, цхьаалла а? Гарехь, верриг а вац иза кхочуш хилла аьлла хеташ. Масала, Валид цIе йолчу къаночо махкахь дерг дузу байначу нехан кхолламца.\nВалид: «Тахана барт муха хуьлу? Iедало шениг дуьйцу, амма халкъана гуш ду цо лелош дерг. Iедало боху 5 эзар сов стаг вайна ву. Амма цхьа а стаг карийна вац. Дуьйцуш дерг къамел дац-хабарш ду».\nХаджимурадов Сулейман Ичкери кхуллуш а, иза юхуш а дика дагадогIуш ву. Нохчаша сагатдина хилла долу йозуш йоцу республика дIакхайкхош хилла долу де дагахь лаьтта цунна.\nХаджимурадов Сулейман: «Ичкери кхуллуш хаза де дара, малх а кхетта. Иза дика пачхьалкх хир йолуш а яра. Цу юккъе шайн хьашташ кхочуш дан юкъабевллачу наха дохийра иза, Ельцина а къамел ма дира, «Ичкерия, так Ичкерия» аьлла. Хьалара нах а, охьара нах а бохуш, иза а ца дуьйцуш, IадIийнехь. «Ичкери» хаза цIе яра.\nБекъабала ца беза. ХIинца Ичкери йицъялийта гIерташ къамелаш до, амма йицлур яц иза. Ичкерин цIе историн могIаршкахь дIаязйина ю. Миска а яра и пачхьалкх, ахча а дацара, делахь а, цхьа а куьйгалхо, хIинца санна, ларвеш вацара».\nНохчийчохь бу бохуш болу барт а, цхьаалла а, вуно экамечу когаш тIехь лаьтташ хилар гойтуш, кIезиг хIуманаш дац махкхаь хуьлуш. Еарин дийнахь делкъахенахь, Соьлж-гIалахь эккхар хилира Ипподромный олучу микрокъоштIахь. Иккхинарг яра полицин белхахочуьнан машенна кIел йоьллина йолу бомба. Хиллачу чевнех иза дарбан цIийнехь велла.


Гергарчаьрга салам дахьийтина аьлла ши вахархо лаьцна Нохчийчохь - Jineps Gazetesi\nAna Sayfa Anadilimde Jineps Гергарчаьрга салам дахьийтина аьлла ши вахархо лаьцна Нохчийчохь\nЕвропехь бехачу шайн гергарчаьрга салам-маршалла дахьийтина меттигера ши вахархо лаьцна Нохчийчохь. Лецнарш бевзачо Кавказ.Реалиига хаамбарехь, уьш лецаран бахьана ду – “Далла дика делла нах ду шу, кхузахь Iаш даций шу” алар.\n“Вай дукха хан йоцуш схьайиллинчу керлачу туьканахь ду хIинца, муха яра цуьнан цIе? Хьалха муьлха вистхир вара шух Европерчу вайн махкахошка?”, – хоьтту видео дIаязъечо. Цунна жоп лучо боху, царех хьоьгуш ву ша, хIунда аьлча, уьш Нохчийчохь бехаш цахиларна.\nВидео дIаязйина керла “Грозный-Молл” центрехь. Бинчу хаамашца, дIалецнарш бу Котар-Юьртара бахархой. Ролик дIаязйинера авторо, ша вехачу Бельги дIавахале хьалха.\n“Селхана буса дIабигна уьш ницкъхоша. Iуьйранна Бельги дIавахначунна тIедожийна маса юхаван, нагахь санна, оцу лаьцначу шинна вон болх хила ца лаахь”, – дийцина къамел динчо.\nКавказ.Реалиин хьастано хаийтина, Котар-Юьртара ший а вахархо махках ваккха сацамбина аьлла. Яхначу сарахь маьждигехь хIоттийначу гуламехь сацамбина, цо аьллачу дешнаша массо а бахархой сийсазбина аьлла.\nIАDAT телеграм-каналан информацица, лаьцначех цхьаъ Устаев Абубакар ву, шолгIачух лаьцна хууш дац. Нохчийн блогеро Абдурахманов Тумсос дийцина Кавказ.Реалиига, видео тIера ши стаг дIавигарх шега а хаамбарх.\nНохчийчуьрчу чоьхьарчу гIуллакхийн министраллан сайта тIехь кху сохьта официалехь информаци яц лецначарех.\nНохчийчохь дуккха а нах леца болийра байначу беттан юьххьехь дуьйна. Блогерийн а, юкъаралхойн а хаамашца, дIабигинера Нохчийчохь иттаннашкахь церан гергарнаш.\nНохчийчуьрчу информацин министро Дудаев Ахьмада харцдерг а, дезинформаци а ю аьлла республикехь Нохчийчоьнан куьйгалхойн критикаш лечкъорах дина дIахьедарш.\nОьрсийн а, дуьненаюкъара а юкъараллаш, шайлахь Human Rights Watch, Norwegian Helsinki Committee, Amnesty International, International Federation for Human Rights, Iазапашна дуьхьалояран Комитет, арахьарчу агентийн тептаре яьккхина “Мемориал” а, “Гражданское содействие” а йолуш, президенте Путин Владимире бевлла. Цара дIахьедина, Нохчийчоьнан куьйгалхочун Кадыров Рамзанан критикийн гергарнаш байначу баттахь Нохчийчохь лечкъийна хиларх, тIедожийна Нохчийчуьра репрессеш хIуъа дай совцайе аьлла. Цкъачунна Кремло делла жоп дац.. (Дечкен-бутт 12, 2022 – radiomarsho)\nSonraki İçerik«Ихаҭәаау ҳәынҭқарраӡам Амилаҭтә библиотека змам…»


"Секрет бобра" с хитозаном. Безупречная стройность 30к\nКонтроль веса, Желудок и кишечник\n"Секрет бобра" с хитозаном. Безупречная стройность. 30 капсул /блистер/\n"Секрет бобра Актив" с хитозаном....


Валлерей — Википеди\n45°04′21″ къ. ш. 0°30′05″ м. д.HGЯOL\nВаллерей (фр. Vallereuil) — Францин гӀала-коммуна, лаьтта Керла Аквитани регионехь. Коммунан департамент — Дордонь. Дозанашца йу Невик (Дордонь), Гриньоль (Дордонь), Сен-Жан-д'Естиссак, Сен-Северен-д'Естиссак. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Валлерей&oldid=6724960»\nХӀокху агӀонна тӀаьххьара хийцамаш бина: 2021, 15 октябрь, 06:22.


Къонах а хилла чекхваьлларг… - Новости - Гудермесская районная газета «Гумс»\nКъонах а хилла чекхваьлларг…\n24.11.2016 15:03 Четверг\nВыпуск 77-78 от 24.11.2016 г.\nЗама хала ярий,\nатта ярий ца бохуш,\nша къонах верг даима а\nкъонах хилла чекхваьлла.\nТкъа къонах воцчух\nцхьана а замано къонах ца вина.\nнохчийн халкъан яздархо\nЭзарнаш халкъаш дехачу х1окху доккхачу Дуьненахь шен кхетамца, цхьана маттаца, дуьнене болчу хьежамашца, лехамашца, мехаллашца кхиъначу адамийн тобанан я къоман шена юкъахь шен ц1арца къаставой, оцу къоман дика-вон шен сица кхобуш, дагца къуьйлуш, эхь-бехкан, доьналлин, собаран а масал хуьлий лаьтташ стаг-къонах хуьлу. И стаг-къонах, шегахь къоман эс лардийриг, эхь-бехкан хехо, замано ха харцарх шен юьхьан чкъор, амал, дог-ойла ца хуьйцуш веха, халкъан 1у-Да а хуьлий, самонехь. Цуьнан дахаран некъах а, цуьнан Дашах а хан-зама яларца къоман кхетамна къилба хуьлу. Адамаллин, къинхетаман, доттаг1аллин, стогаллин, собаран гечонах, некъах тиллачунна нисвала г1о дан ницкъ болу къилба.\nМассо а къаьмнийн бу яздархой -хьехамчаш, къонахий, къаной, дешан ох1ланаш, са ц1ена нах. Церан ницкъ кхочу шайн исбаьхьчу Дашца шен къоман лазамах кхечу къамнийн дог лазийта, диканах кхин къаьмнаш даккхийдейта, дуьненахь а шайн дика г1иллакхаш, ламасташ довзийта. Цара шаьш бинчу кхоллараллин балхаца, къахьегарца, хьанал хиларца бакъо йоккху халкъе а, халкъан ц1арах а бакъдерг ала, мел къаьхьа иза делахь а. Ишттачарех вара 1933 шарахь Нажин-Юьртан к1оштарчу Мескитахь вина а, къона хан шен халкъаца цхьаьна Г1ум-Азин арахь (Г1ирг1азойн махкахь) д1аяхана а волу Айдамиран 1абдулхьаькиман к1ант Абузар. Нохчийн къам Даймахка юхадирзича, шен дай баьхначу юьртарчу школехь хьехархо, еххачу хенахь директор болх беш ша волуш Абузара коьрта лорура эхь-ийман, эхь-бехк долуш, къоме, махке безам болуш, кхечу къаьмнашца уьйр-марзо йолуш къона чкъор кхетош-кхиор. Оцу декъехь дика ларош болх барна «Нохч-Г1алг1айн республикан сийлахь хьехархо», СССР-н, РФ-н дешаран серлонан отличник ц1ерш елира Абузарна.\nА.Айдамировга кхаьчнарг, кхаж а баьлла, кхаьчна таж, дарж а дацара, ткъа къоман кхолламах: «Маршонан к1ентий», «Еха буьйсанаш», «Хийрачу стигал к1ел», «Лаьмнашкахь ткъес», «Дарц», «Лаьмнийн некъашкахула», «Кхолламан цхьа де», «Калугера йийсар», «Вайн амалш», «Нохч-Г1алг1айчоьнан историн хронологи» — статьяшкахь, дийцаршкахь, повесташкахь, романашкахь халкъан дахарх бакъдерг яздарна, дуьненахь йоккхучу хенахь д1асата1а йиш йоцу жоьпалла дара. И жоьпаллин деза къонахчун таж корта айббина лело хьекъал, кхетам, собар дара цуьнгахь. Цундела оьхура тайп-тайпана говзаллаш, корматаллаш, хьекъал, кхетам, амалш йолу адамаш цуьнах дагадовла, цуьнга шайн лазамаш бийца, цуьнан кхетамечу, хьекъалх дуьзначу Даше, к1еда-мерзачу матте ладог1а. Цо шен сица нохчийн къоман хазахетар, халахетар а ловш, хьанал къахьегарна, ас-со бахар, тхьамда, хьаькам хила г1ертар цуьнан ц1ийца доцу дела, дахарехь бакъо, нийсо а езаш хиларна хаьржира Абузар 1989 шарахь СССР-н Лакхарчу Советан депутат. Нохчийн литература, истори, культура, къона чкъор, дийнна къам кхетош-кхиорехь юкъадиллина беркате доккха дакъа тидаме а эцна, Абузарна елира «Нохч-Г1алг1айн халкъан яздархо» ц1е, Нохч-Г1алг1айн пачхьалкхан университетан 1илман кхеташон декъашхоша елира цунна «Университетан сийлахь профессор»; НР-н 1илман Академин кхеташон декъашхоша — академик; НР-н Дешаран, 1илман министерствон коллегис – «НР-н халкъан хьехархо»; Культуран министерствон коллегис – «Нохч-Г1алг1айн республикан культуран сийлахь г1уллакххо» ц1ерш. Нохч-Г1алг1айн пачхьалкхан хьехархойн институтан историко-фиологически факультет, Москвара литературан лаккхара курсаш чекхъяьхна волчу Абузара иттаннаш шерашкахь ша яздархойн Союзан Правленин декъашхо волуш дукха а, говза а г1о дира литературехь хьалхара г1улчаш йохучу къоначарна. Яздархоша шайн гуламехь НР-н яздархойн Правленин куьйгалхо хаьржира (2004 шо, май бутт) Абузар, цуьнан кхетаман, собаран, къомана цо мел динчу г1уллакхийн лаккхара мах а хадийна, сий-ларам а бина.\nАбузаран романаш, повесташ иттаннаш эзарнаш тираж а йолуш арайийлина нохчийн, г1алг1айн, оьрсийн, украинцийн, туркойн, 1аьрбийн а меттанашкахь. Оцу къаьмнийн дешархоша лаккхара мах хадийна церан, уьш нохчийн къоман дахаран селханенах дог лозуш, карзахечу таханенна орцахвуьйлуш, кханенга дегайовхонан т1ай а туьллуш, язйина йолу дела. А.Айдамировн произведенийн турпалхой халкъана юкъара бу. Халкъ а, цуьнан шех цхьа а хьега йиш йоцу декъаза кхоллам а бара историн бакъдолчун буха т1ехь цо гайтинарг, цо шен сих чекхдаьккхина, дешархочун тидаме, кхиэле диллинарг. Доггаха, ц1еначу ойланца яздинчун халкъо ц1еначу даггара лаккхара мах хадийра. Халкъо цкъа а цхьа а ца ваьккхинчу сий-лараман лакхене а ваьккхина, Абузаран ц1арца цхьаьна олуш дара: «Халкъан яздархо», «къонах-яздархо», «халкъан тешаме к1ант», «мехкан къонах».\nНохчийн къоман еххачу заманан историн галморзахе некъаш, хилла бохамаш, бина тешнабехкаш бевзачу Абузара шен статьяшкахь, интервьюшкахь дуьйцура, яздора: «Х1окху т1аьххьарчу шерашкахь нохчийн къомана т1ех1иттинчу бохамаша дукха а ойланаш йойту нахе. Оцу бохамийн хьостанаш, бахьанаш, бехкенаш лоьху. Бехке до оьрсийн паччахьийн, коммунистийн а 1едалш. Х1аъ, х1окху т1аьххьарчу кхаа б1е шарахь нохчийн къомана хиллачу бохамашна бехке ду иза а, важа а. Амма цаьрга и бохамаш шена байта шегара дуккха а бахьанаш, г1алаташ дийлийтина нохчийн къомо, оцу бохамех лардала хьекъал, кхетам а цатоарна. Керлачу бохамех, шен г1алатех нохчийн къам лардалийта 1алашо йолуш язйинера ас сайн исторически произведенеш…» Хьекъал, кхетам а болчу Абузара халкъ керлачу бохамех к1елхьарадаккха бинчу хьехаме ла ца дуьйг1ира ладог1а дезачара, халкъан кхоллам шайн буйна а лаьцна, халкъ йоккхачу политикана юкъакхоьссинчара… Сих-сиха вог1ура Абузар «Даймохк» газетан редакце. Тхан дехха къамелаш хуьлура ХХ-чу б1ешеран 90-чу шерашкахь Нохчийчохь х1оьттинчу юкъараллин-политически хьолах, къам а, мохк а хила тарлучу бохамех лардаран некъаш билгалдохуш. Ша х1инццалц яздинчуьнга, дийцинчуьнга а ладог1ар к1езиг дуйла хуучу Абузара 1994-чу шарахь «Даймохк» газетан аг1онашкахь зорбатуьйхира, коьртте х1ара дешнаш а яздина: «Нохчийн къоман ХХI-чу б1ешарахь т1ейог1учу т1ахьенна» – цхьамог1а статьяш. 2003-чу шарахь «Вайн амалш» — книга араяьккхира, (х1окху статьян автор редактор а волуш), нийсачу, нахана, махкана пайдечу метте д1ах1отта луучо шен къилба лара мегар долу. Оцу книгехь санна бакъдерг цхьаммо ца яздинера халкъан цхьана декъан, тобанан амалех, 1едална, цуьнан т1е1аткъамца карзахдаьллачу халкъан цхьана декъан (тобанан) леламашна, амалшна а критика еш, уьш емалъеш. Цо тидамза ца дуьтура нохчийн къоман кхолламах доьзна цхьа х1ума, статья ца язъеш, интервьюхь ца хьахош, шен хьекъалца, кхетамца мах ца хадош…\nДагаоьху Абузара, сих а ца луш, дикка ойла а еш динчу къамелех цхьадерш. Т1е тидам а бохуьйтуш, олура цо: «…вайх х1ораммо а дицдан ца деза адамийн а, къоман а бартбийриг нийсо хилар. И нийсо яр Дала т1едиллина вайна. Оцу т1ехь халкъана масал гайта декхар ду уггар хьалха пачхьалкхан куьйгалхойн, динадайн, шаьш ц1ена бусалбанаш ду бохуш лелачу нехан а. Уьш дог, ойла, куьйгаш ц1ена долуш хилахь, я цхьана дашца аьлча – уьш ийманехь хилахь, къоман барт хир бу, адамашна юкъахь нийсо хир ю, махкахь машар, беркат а хир ду». Къона волуш, махкана, халкъана диканиг дан ца кхиарна кхоьруш,\n…Беза хьо, Нана-мохк –\nДай баьхна латта.\nХьоьца ду сан ирс а,\nАс мел ен ойла.\nХьан дуьхьа къахьега,\nЦа луун долу к1ант\nДена ма войла! —\nдешнаш аьллачу нохчийн сийлахь-воккхачу яздархочо Айдамиров Абузара шен дахаран некъаца хаийтира ша халкъан, мехкан а тешаме к1ант хилар. Дуккха а диканиг динарг, халкъана хьанал хилларг терго йоцуш витча, дагахьбаллам буьсу. Цу хьокъехь дагахьбалламениг дукха дац. Делан г1оьнца Абузаран сийнна вовшахтуьйхира суьйренаш, юбилейш, цхьаьнакхетарш; араехира нохчийн а, оьрсийн а меттанашкахь цуьнан произведенеш. Къаьсттина дика а, хаза а хета 2004-2005 шерашкахь цуьнан произведенийн ялх том арахеца карахдаьлла (Москварчу бизнесмено Хь.Джабраиловс г1о а деш, «Центр гуманитарных исследований» цхьаьнакхетараллин куьйгалхочо Н.Эльсункаевс вовшахтоьхначу кхоллараллин интеллигенцин тобано), царна презентацеш ян ницкъ кхаьчна а, Абузарна хазахетар а деш. Т1аьххьарчу шерашкахь (Нохчийн яздархойн Союзан правленин председатель волуш) яздархойн Союзан кхеташонаш «Гумс» газетан редакцехь д1ахьора Абузара. Абузар редакце вог1у де хазачу кхоаца т1еоьцура редакцин белхалоша, цуьнгара керланиг, хьекъалениг, хазаниг а хезар дуйла тхайна хаарна. Тхан дехха къамелаш хуьлура литературах, историх, культурах, вайн къоман кхолламах. Муьлххачу а яздархочун керла ара мел яьлла произведени самукъадаларца т1еоьцура цо. Деган, синан а ц1еналла хаалора цуьнан х1ора а Дашехь. Шен могашалла дика йоццушехьа презентаце веанчу Абузара деган лазамца къамел дира, къам керлачу бохамех лардан а г1ерташ. Иза цуьнан халкъе дина т1аьххьара къамел хиллера (2005 шеран апрель беттан 9-г1а де). Делан 1ожалло д1авигира вайна юкъара 2005 шеран май беттан 27-чу 1уьйрана нохчийн халкъан к1ант. Д1авахара Абузар, ша дукхавезачу, шена дукхадезачу халкъе весет дина: «Динашна а, къаьмнашна а юккъе дозанаш деттар; европейцаш, азиаташ, Малхбале, Малхбузе, бохуш, деш долу къамелаш тидаме ца оьцуш, Дуьненахь даха лаьара суна вайн къам. Х1окху Дуьненахь кхайкхо безарг машар, доттаг1алла ду. Уьш долчохь бен зовкхе, ирсе дахар дац».\nИтт шо сов хан ю Абузар вайца воцу. Г1иллакхан, оьздангаллин, хьекъалан, кхетаман, синан доьналлин масал хилла ваьхна волу, халкъан дуьхьа муха ваха веза шен дахарца гайтина волу къонах вайца воцу. Абузар вайца воцу денош алсам мел довлу, цо мел динчун ойла мел йо а ч1аг1ло нохчийн халкъан яздархочо М.Бексултановс аьлларг: «Зама хала ярий, атта ярий ца бохуш, ша къонах верг даима а къонах хилла чекхваьлла. Ткъа къонах воцчух цхьана а замано къонах ца вина…»\nМассо заманахь а къонахаллийца чекхвелира Абузар. Цундела цуьнан ц1е, цо шел т1аьхьа вайна мел йитина исбаьхьаллин произведенеш, цуьнан собарх дуьзна Дош а дехар ду нохчийн дог-ойла йолу адамаш мел деха.


Пирвелин Мехала Мисси\nАвстри -- Нохчийн юкъараллин жигархой Нохчийчурча тIаманна дуьхьал хьажийна акци дIахьуш бу Венехь. 23Стиг2007\nНохчийн мухIажарш цIабахийтарехь жигара хьийзаш ву Австрехь вехаш волу гуьржийн оппозицин политик.\nНохчийн къам махках даккхарна леринчу митинге гулбеллачу Венерчу мухIажаршна тIевеанера Пирвели Леван, шеца масех стаг а валош. Дукха хан йоцуш Австрин Маьршачу Партин делегацин декъехь ша Нохчийчу вахар а, цигарчу куьйгалхошца шен хилла цхьаьнакхетарш а, цу цхьаьнакхетарийн жамIаш а довзийтира цо.\nЦул сов, меттигерачу вайнахалахь юха цIехьаберзаран хьокъехь агитаци ян а, Нохчийчурчу тоделла, кхиинчу хьолан исбаьхьалла йийца а, цIаваха резахиллачунна Австрин Iедалша дан кечдина долу дикнаш довзийта а дагахь вара иза.\nТкъа Австрехь вехаш волу и гуьржийн совдегар мича Iалашонца араваьлла меттигерачу нохчийн мухIажарийн гIуллакхаш дIанисдан бохучунна цо ша иштта жоп делира.\nПирвели: Цкъа делахь, со со а ву мухIажар, бархI шо ду суна сайн Даймохк ганза, цундела и тема суна хийра яц. ШозлагIа делахь, сан гергара юкъаметтигаш ю Штрахеса куьйгалла дечу Австрин Маьршачу Партица.\nСо цу партина массо а хIуман тIехь гIо деш ву. ХIокху хьолехь вайн политика дукха чолхе хIума долундела, иза а ца хьехош, иза юьстах а дитина, оха сагатдеш долу хIума цхьаъ бен дац Австрехь бехачу нохчийн хьал муха тодийр дара теша, бохург. Иза Австрина а санехь хир дара, иза кхузарчу нохчашна а санехь ду.\nПирвелис дийцарехь, Австрерачу Маьршачу Партин куьйгалхойх цхьаъ волу Гуденус Йохан а, цуьнан накъостий а Нохчийчу бигар цуьнан идея яра.\nПирвелис нохчийн мухIажаршка дийцира, хIора а шен лаамца Нохчийчу юхаверза кийча волчу мухIажарна Австрин Iедалша цIахь бизнес йолон кредиташ лург хилар а, царна цIехьа боьдучу некъанна харжаш лург хилар а, ткъа цул сов Нохчийчурча Iедалша цIехьа бирзинчаьрна массо а оьшу хIума, ур-атталла чохь Iен хIусамаш а тIехь а, нисдийр долуш хилар а.\nТкъа нагахь мухIажаршна цIаберза ца лаахь, иза а мегаш ду, элира цо. Кхузахь, Австрехь, шуна лерина культуран центр кхуллур йолуш ю, шун шайн Даймахкаца зIенаш чIагIъярхьама а, шу шайн махкахошна пайдена хилийтархьама а, аьлла.\nИ доллу диканаш, Пирвелис дийцарехь, Австрерчу Маьршачу Партино деккъа цIена гуманитаран бахьанца деш ду меттигерачу нохчашна.\nПирвелица Нохчийчу вахана хилла волу Маьршачу Партин куьйгалхойх волу Гуденус Йохан Австрехь бусулба динца а, кхечу махкарчу, къаьстина Нохчийчурчу, мухIажаршца уггаре а гома болчу политикех цхьаъ ву.\nМасала, Гуденусан уггаре а шуьйра девзачу дешнех ду, цо шен цхьаьна къамелехь Австрехь вехаш волу массо а нохчийн боьрша стаг кисан дилина нана-доккха урс а долуш лелаш ву аьлла чIагIдар.\nТкъа иштта Австрехь беха нохчийн мухIажарш социалан системаца жоьлгаллаш лелош бу алар а. Ткъа и стаг, Пирвелис дийцарехь, хIинца цIеххьана вайнехан мухIажарийн бала бадийна араваьлла.\nШа Пирвелис Гуденус нохчашца гамо йолуш вуй боху хаттар жоп ца луш дитнехь а, амма Маьрша Парти бусулба динна гома ю бохург бакъ дац элира.\nПирвели: Иза данне а бакъ дац, Маьрша парти бусулба динна дуьхьал ю бохург. Иза эладитта ду. Царна ца дезарг бусулба дин дац.\nЦарна ца безаш берш, олуш ма-хиллара, шайн Iадаташ а дохьуш хийрачу килсе леларш бу. Ткъа антиисламизм иштта дIа кхин а бохуш долу хIуманаш, уьш церан мостагIаша даржош хIуманаш ду.\nТкъа меттигерачу аналисташна хетарехь, Маьршачу Партин куьйгалло бусулба пачхьалкхийн векалшца гергарло лелоран бакъдолу бахьана – иза цу партино бусулба пачхьалкхашкара шен харжамийн кампанешна ахчанаш эцарехь хила мега.\nИзза хилийте хIинца цу партин векалш Нохчийчу бахаран бахьана аьлла йолу шеконаш йовзийтира, масала, „Винер Бецирксблатт“ газетин агIонашна тIехь цу газетин коьртачу редакторо Ландграф Томаса.\nЦо дийцарехь, оцу кепарчу шеконашна хIинцалца схьа цкъа а кхоччуш жоп ца делла Маьршачу Партин векалша.\nХIора а меттигера политик ша официала дозанал араволуш Австрин арахьарчу гIуллакхийн министралле хаам бан декхарийлахь ву низамца. Ткъа ГуденусгIара шаьш Нохчийчу доьлхий ца хаийтина, шаьш цигара юхадерззалц.


Таджикашца мукъане а хIун къуьйсу-те нохчаша?\nТаджикел а башх дика хьоьгуш бац Москох Нохчийчуьра бахархой а.\nШи де хьалха хаам баьржира Москохахь нохчийн, таджикийн дов а даьлла, уьш вовшах летта аьлла. «Котельники» олучу метрона уллехь хиллачу оцу тасадаларехь герз а диттина, леташ волу ялх стаг а лазийна аьлла, дуьйцуш ду хаамийн гIирсаша. Сихонца цига кхаьчначу полицино 10 стаг дIа а лаьцна, хиллачун хьокъехь таллам болийна.\nОцу хаамал сов кхин дуьйцуш хIума дац хиллачух. Мел къасто хьажарх, хIун бахьанашца, я муьлш хилла хаа гIортарх гIуллакх ца хилира. Иштта хуьлу, леррина и хилларг Iедална хьулдан лиъча, боху цхьаболчу тергамхоша.\nМоскохахь бехачу нохчаша шаьш тидам бо, тIаьхьарчу хенахь цIера кегий нах цига схьа а оьхуш, атта ахчанна тIехь а бовлий, шайна а, цIерачарна а бала бо аьлла.\nИштта элира цигахь дукха хена дуьйна вехачу Астамиров Асланбека: «Москохахь долу хьал ша ма-дарра хIинца а ду, суна схьахетарехь. Нохчий кхечу къаьмнашца, таджикаш я азербайджанхой хуьлийла, питанаш а деш, иштта долчух тера ду-кх иза. Даима айдина ду-кх и хIума».\nШи шо хьалха Москохара Ховански олучу кешнийн кертахь, иза къевсина таджикашца леттера нохчий. Цхьаъ вала а леш, масех лаза а веш, герз диттинера цигахь. Сихонца цига кхаьчначу журналисташа цигахь болх бечу цхьана таджикера интервью эцнера. Цо дийцарехь, нохчийн и тоба оцу кешнийн куьйгалхочо мах белла, лаца а лаьцна бахкийтина хилла аьлла.\nНохчийн кегийчу наха ойла ян езаш яра, шаьш ишттачу метте гIодан кхойкхуш хилча, цигахь шайна тешнабехк хира буйла.\nВай кхечу агIор баха безара и толамаш, аьлла дийцира Москохахь вехачу бизнесхочо Темирбулатов СаIида: «Массо аметтехь, леташ-Iуттучохь нохчи ву вуьйцуш. Вайна IадIийча гIоле-м дара. И майралла цхьажимма юхаоьзнехьара дика дара вайна. Низаме даьккхича, нохчи бехкево. Тахана оьшуш дацар-кха вайна и хIуманаш. Юьстахдовла дезара вай царна».\nТемирбулатовс дуьйцучунна тIетов кхин бизнесхо Заурбеков Ислам. Вайх цхьа «бIоба» а йина, цуьнах кхерош бу нах. ТIаккха юкъараллехь цабезам кхоллало нохчашка. Оцу хIуманан ойла ца йо цара.\nЙича гIоле-м дара, кхана-лама шаьш дIалеца болийча тIаьхьа хир ду, элира цо: «ТIекхиинчучкъурана ца хаа, мича тIехотта веза. Муьлхха а хIуманна тIегIерта-кх уьш, гIуллакх далахь а, дацахь а.\nМуьлхачу бахьаница, таджикаш а, азербайдажанцаш а вайна дуьхьал хIиттабо. Вайна иза ца хаьа. Iедал шен рожехь болх беш ду. 90-чу шерашкахь Iедалх уьдуш уьш ца лелла, цундела царна ца хаьа. Ткъа и цIандарш юха а дIадоладахь шайна хуур ду шаьш лелориг дош доций».\nХIара материал язъечу хенахь кхин цхьа хаам кхечира Санкт-Петербургера. Шина оьрсийчун декхар бахьанехь къастамаш беш, шинна а агIор нохчичунний, суьлийчунний дов а даьлла, нохчий вийна тапча тоьхна. Юкъахь дуьйцу ахча хилла 500 эзар сом.\nНохчий а, таджикаш а летта Саратовн кIоштахь\nЖурналисташ Сванидзе а, Шевченко а летта йоьдучу эфирехь


АРБА - что такое в Большой советской энциклопедии\nАРБАГАР →← АРАХОСИЯ\nарба арба́1. "длинная четырехколесная телега", южнорусск., 2. "двухколесная повозка", крымск., среднеазиатск., кавк. Заимств. из тур., крым-тат., кыпч.... смотреть


Домашний интернет билайн за 250 рублей в месяц. Тариф «Домашний интернет за 250»\nГлавнаяИнтернет билайнДомашний интернет билайн за 250 рублей в месяц\nТариф «Домашний интернет за 250». Домашний интернет билайн за 250 рублей в месяц


Харабали — Википеди\n47°24′ къ. ш. 47°15′ м. д.HGЯOL\n↗18 097 стаг (2016)\nХарабали картан тӀехь\nХарабали (оьрс. Харабали) — Российн Федерацин гӀала, Аштаркханан областан Харабалин кӀоштан административан центр.\n3500 ↗9700 ↗14 300 ↗17 043 ↗18 566 ↗18 700 ↗19 100\n↘18 900 ↘18 800 ↘18 600 ↘18 296 ↗18 300 ↘18 200 ↘18 100\n→18 100 →18 100 ↗18 117 →18 117 ↘18 100 ↗18 178 ↗18 275\n↘18 146 ↘18 041 ↗18 097\n↑ 1 2 3 4 5 6 7 8 9 10 11 12 Народная энциклопедия «Мой город». Харабали. Архив йина хьалхара хьостан чуьра 2014 шеран 1 июлехь. Теллина 2014 шеран 1 июлехь.\nХьост — «https://ce.wikipedia.org/w/index.php?title=Харабали&oldid=5011967»\nХӀокху агӀонна тӀаьххьара хийцамаш бина: 2020, 25 май, 09:21.


Нуазьель — Википеди\n48°51′17″ къ. ш. 2°37′44″ м. д.HGЯOL\n▲15 960 стаг (2019 шеран 1 январь)\nНуазьель (фр. Noisiel) — Францин гӀала-коммуна, лаьтта Иль-де-ФгӀанс регионехь. Коммунан департамент — Сена а, МагӀна а.\nДозанашца йу ВегӀ-суьгӀ-МагӀн, Лонь (Сена а, МагӀна а), Шам-суьгӀ-МагӀн, Шель (Сена а, МагӀна а), ЕмегӀенвиль, ТогӀси (Сена а, МагӀна а).\nХьост — «https://ce.wikipedia.org/w/index.php?title=Нуазьель&oldid=7826788»


Санкт-Петербург, Вид на Неву, Ши-Иза. Купить фото № 57504. Фотограф Александр Секретарев / Фотобанк Лори\nИзображение № 57504\nСанкт-Петербург, Вид на Неву, Ши-Иза


Асет Абубакарова — ася. Ася Абубакарова Ненал мерза дуй техьа хIумма 4: Абубакарова Ася — Безаман йиш. Ася Абубакарова — Вицлур вац. Ася — Иди к своей мечте. Ася Абубакарова — Хастам хилар M Ася Абубакарова Ма вийца везар 3:\nАся Абубакарова — Сан ойланехь. Ася Абубакарова Мама а Асхаб а 3: Ася Абубакарова — Дади Юрт. Абубакарова Ася — Безаман йиш. Ася Абубакарова — Дада.\nАся Абубакарова Эрна ца хиллера 3: Ася Абубакарова Оьздангалла 3: Ася — Ночь,звезды и джаз. Ася Абубакарова Эхь доцу Юртахо 3: Ася — Безответная любовь.\nАся Абубакарова — Нойчий чё. Ася Абубакарова — Сан безам хьана бу новк1а. Ася — Иди к своей мечте.\nАся Абубакарова — Даймохк. Ася Абубакарова — Х1орда. Ася Абубакарова Ницкъ белар 4: Бесплатное демонстрационное скачивание для пользователей предоставляется в ознакомительных целях.\nМама а Асхаб. Ася Абубакарова Сатийсам 3: Ася Абубакарова — чётко. Ася — Моё счастье-это ты zaycev. Ася — к единственному нежному.\nАсет Абубакарова — Эрна ца хиллера M Ася Абубакарова Сийлахь Даймохк 3: Ася Абубакарова — Д1алур вац.\nАся Абубакарова Ма вийца везар 3: Ася Абубакарова К1онахи 3: Ася Абубакарова Нохчичоь 2: Ася — ла муче.\nАся Найман — Ты baby. Исполнители Тексты песен О сайте.\nАся Абубакарова — Хастам хилар M Миша Марвин — Бэйби Bizzzae feat. Главная Исполнители абубскарова абубакарова дискография скачать все песни Скачать бесплатно все песни ася абубакарова в MP3 Ищете возможность скачать все песни исполнителя ася абубакарова бесплатнотогда Вы обратились по адресу.\nНенал мерза дуй техьа хIумма. Ася Абубакарова Сан Ойланехь 4: Ася Абубакарова Захало 2:


Виллар-ле-Бламон — Википеди\nВиллар-ле-Бламон (фр. Villars-lès-Blamont) — Францин гӀала-коммуна, лаьтта Бургунди — Франш-Конте регионехь. Коммунан департамент — Ду. Дозанашца йу Бламон (Ду), Шамзоль, Даннмари (Ду), Монжуа-ле-Шато, Пьеррфонтен-ле-Бламон. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Виллар-ле-Бламон&oldid=6735637»\nХӀокху агӀонна тӀаьххьара хийцамаш бина: 2021, 15 октябрь, 20:50.


1. Шаьш цатешарш а‚ Делан некъах /нах/ тилийнарш а - Цо дIатилина церан Iамалш /цара дуьненахь динчу диканна дуьхьал дуьненахь дикачуьнца бекхам хир бу царна, эхартехь церан Iамалаш хьесапе оьцур яц/.\n2. Иман диллинарш а‚ дика Iамалш йинарш а‚ Мухьаммаде доссош хиллачух тешнарш а - иза церан Кхиош-кхобушволчуьнгара бакъдерг ду - Цо дIаийцина цаьргара церан къинош‚ тодина церан гIуллакх.\n3. Иза ду цатешнарш тIаьхьахIуттуш хиларна харцдолчунна‚ иман диллинарш тIаьхьахIуттуш хиларна шайн Кхиош-кхобушволчуьнгара бакъдолчунна. Иштта дало Дала нахана шайн масалш.\n4. Шаьш дуьхьал кхетча цатешначаьрца - лагах тоха аш уьш гIелбаллалц‚ чIагIъе буржолаш - тIаьхьа къинхетам бер я дуьхьал мах оьцур - тIамо шен муьхь охьабиллалц. Иза Далла лаахьара Цо толам лур бара царна тIехь‚ делахь а шун цхьаберш вакхарца зерхьама /бойту Дала тIемаш/. Делан новкъахь байинарш - Цо янне а дIатилор яц церан Iамалш.\n5. Цо нисбийр бу уьш‚ тодийр ду церан гIуллакх.\n6. Цо бухкур бу уьш ялсамани чу‚ Ша царна йовзийтина йолчу.\n7. ХIай иман диллинарш! Аша Далла гIо дахь /Цуьнан гIуллакхна/‚ Цо шуна гIо дийр ду‚ шун ког чIагIбийр бу.\n8. Цатешнарш - хIаллакхилар ду царна‚ Цо дIатилина церан Iамалш.\n9. Иза царна ца дийзина дела Дала охьадоссинарг - Цо дIаяйа церан Iамалш.\n10. Уьш ца лела лаьттахула‚ ца хьоьжу‚ муха хилла царел хьалхалерачаьрийн тIаьхье? Дала аьтира уьш. /ХIокху/ керстанашна а цуьнах тераниг хир ду.\n11. Иза Дела иман диллинчаьрийн доладийриг волу дела ду‚ ткъа керстанаш - церан доладийриг вац.\n12. Баккъалла а, Дала бухкур бу иман диллинарш а‚ дика Iамалш йинарш а бошмашка‚ шайн бухахула хиш лелаш долчу. Ткъа цатешнарш /кIеззиг/ зовкх хьоьгур ду /кху дуьненахь/‚ дуур ду бежнаша ма дуу - /тIаккха жоьжахатин/ цIе ю царна чохьIайла.\n13. Мел юрт‚ шаьш хьо шена чуьра ара ваьккхина хьан юьртал (Маккал) мелхо нуьцIкъала йолуш йолу‚ хIаллакьйина Оха‚ ма ца хилира царна цхьа а гIоьнча.\n14. Ша Кхиош-кхобушволчуьнгара билгалона тIехь верг тера ву ткъа шен Iамалан вониг шена хазахетачух‚ шайн дезаршна тIаьхьахIоьтинчух?\n15. /Делах/ кхоьручаьрна хир ю аьлла йолчу ялсаманин масал: цу чохь татолаш ду /чам а‚ хьожа а/ ца хийцалучу хих а‚ шен чам ца хийцалучу шурин татолаш ду‚ молучаьрна чIогIа чомехь долчу чагIаран татолаш ду‚ цIеначу мозан татолаш а ду. Царна цу чохь массо стоьмех /стоьмаш/ бу‚ шаьш Кхиош-кхобушволчуьнгара гечдар а ду. Уьш /ялсаманин дай/ тера бу-й гуттар цIергахь болчарех /жоьжахатин дайх/ шайна кхахкина хи малош болчу - тIаккха цо церан чуьйраш хадош болчу?\n16. Царех хьоьга ладугIурш бу шаьш хьо волчуьра ара ма баьллинехь цара олура шайгахь Iилма долчаьрга: "ХIун элира цо /Мухьаммада/ хIинца хьалха?" Уьш бу Дала шайн дегнашна тIе мухIар тоьхнарш‚ шайн дезаршна тIаьхьабаьлларш.\n17. Шаьш нисбелларш а - Цо совбехира нийсачу некъаца‚ Цо делира царна /Делах/ кхерар.\n18. Уьш хьоьжур бу-й сахьте иза шайна дарх цIеххьана. Цуьнан /цхьацца/ шартIаш ма деъна. Мичара хир бу царна иза шайна деъча шайн хьехам? /Цо гIо дийр дац царна тIаккха/.\n19. Хьуна хаалахь‚ кхин дела вац ша АллахI бен‚ гечдар деха хьан къина а‚ муъма божаршна а‚ муъма зударшна а. Дела хууш ву шун дIасхьаийдир /дийнахь/‚ шун чудерзар а /буьйсана/.\n20. Иман диллинчаьра олу: "Сурат доьссинехьара". Хьукаме долу сурат доссича‚ цу чохь тIом хьахийча‚ хьуна ги шайн дегнашкахь цамгар ерш хьоьга хьоьжуш шена вала хорша енарг санна. Царна мелхо таме дара -\n21. МуьтIахь хилар а‚ хаза дош а /там бара цаьргара хьуна хила/. ГIуллакх сацаделлачу хенахь уьш Деле бакълийча - дика дара-кх царна.\n22. Шу хила мега шаьш /иманах/ дIадирзича боьханиг даржадеш лаьттахь‚ гергарлонаш тоьдуш?\n23. Уьш Дала шайна неIалт аьлларш бу‚ тIаккха къора бина Цо уьш /бакъдерг ца хозуш/‚ бIаьрсаза а бина /бакъдерг ца гуш/.\n24. КъурIанах ойла ца йо цара‚ я церан дегнашкахь догIанаш ду?\n25. Баккъалла а, шаьш хьалха хиллачунна /керстаналлина/ тIе бухабирзинарш шайна нийса некъ билгалбаьллчул тIаьхьа - шайтIано хаздина царна /шайн боьха гIуллакхаш/‚ цо дагакхуьссуш ду царна /Делан некъах тилар/.\n26. Иза ду цара аларна Дала доссош дерг /КъурIан/ ца дезаш хиллачаьрга: "Тхо муьтIахь хир ду шуна цхьадолчу гIуллакхашкахь". Далла хууш ма ю церан къайленаш.\n27. Муха /хир ду церан хьелаш/ уьш маликаша дIакхалхинчу хенахь‚ цара царна етташ яххьийх а‚ баккхийх а?\n28. Иза ду уьш Дела оьгIузвоккхучунна тIаьхьахIоттарна‚ Иза реза хилар царна ца дезарна - тIаккха Цо дIаяйа церан Iамалш.\n29. Шайн дегнашкахь цамгар йолучаьрна меттана-те Дала цIаьллига цIа шайн мостагIалла /гуча/ ара йоккхур яц?\n30. Тхуна лиъча Оха гайтина хир бара уьш хьуна - тIаккха хьуна бевзина хир бара уьш шайн билгалонашца. Хьуна бовзанне а бовзур бу уьш дешан аьзнашца. Дела хууш ву-кх шун Iамалш.\n31. Оха зенне зуьйр ду шу Тхуна шух джихIад кхочуш дийраш а‚ собар дийраш а бовзалц‚ Оха зуьйр ду шун хабарш а.\n32. Баккъалла а, цатешнарш а‚ Делан некъах /нах/ тилинарш а‚ шайна нийса некъ билгалбаьллачул тIаьхьа элчанца мостагIалла лелинарш а - цара хIумма зен дийр ма дац Далла‚ тIаьхьа Цо дIайойур ю церан Iамалш.\n33. ХIай иман диллинарш! Далла муьтIахь хила‚ Делан элчана муьтIахь хила‚ шайн Iамалш ма яйа.\n34. Баккъалла а, цатешнарш‚ Делан некъах /нах/ дIатилинарш‚ тIаккха керста хьолехь белла берш - Дала цIеллига цIа гечдийр дац царна.\n35. Шу ледар ма довлалаш‚ машаре /керстанаш/ ма кхайкхалаш‚ шу хьалахь /нуьцIкъала/ долуш‚ Дела шуьца ву шуна‚ Цо эшор яц шуна шун Iамалш.\n36. Баккъалла а, дуьненан дахар ловзар а‚ сакъерар а ду. Аш иман диллахь‚ шу /Делах/ кхерахь - Цо шуна лур ю шун ял‚ доьхур дац шун даьхний а /деккъа закат даккхар бен/.\n37. Цо шуьга /дерриге даьхний/ доьхуш делхьара‚ шуна тIевирзина и доьхуш‚ шу бIаьрмац хир дара‚ Цо гуча йоккхур яра шу /динехь йолу/ мостагIалла.\n38. ХIай шаьш кхойкхуш дерш Делан новкъахь харж ян - шух бIаьрмацаза (пис) верг - шена бIаьрмацаза (пис) ма ву. Дела хьал долуш ма ву‚ шу пекъарш ма ду. Шу духадовлахь /иманах/ Цо хийцор ду шу шу доцу кхечу къамаца‚ тIаккха уьш хир бац шух тера.


Флуарак (Ло) — Википеди\nФлуарак (фр. Floirac (Lot)) — Францин гӀала-коммуна, лаьтта Окситани регионехь. Коммунан департамент — Ло. Дозанашца йу Сен-Дени-ле-Мартель, Кареннак, Мартель (Ло), Мье, Монвалан (Ло), Верак (Ло). ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Флуарак_(Ло)&oldid=5192948»


Дорога к отцу. Главное, успеть…\nДумать надо своей головой. Рассказ\nWordPress: 9.29MB | MySQL:71 | 0,542sec


Бери (Ланда) — Википеди\n43°34′18″ къ. ш. 0°38′16″ м. д.HGЯOL\n4,29 квадратан километр\n▼128 стаг (2018 шеран 1 январь)\nБери (фр. Beyries) — Францин гӀала-коммуна, лаьтта Аквитани регионехь. Коммунан департамент — Ланда. Дозанашца йу Аржелос (Ланда), Бассеркль, Кастеньос-Суслан, Со-де-Навай. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Бери_(Ланда)&oldid=5152186»\nХӀокху агӀонна тӀаьххьара хийцамаш бина: 2020, 6 октябрь, 19:23.


Пезе-ле-Робер — Википеди\n48°11′37″ къ. ш. 0°03′31″ м. д.HGЯOL\nПезе-ле-Робер (фр. Pezé-le-Robert) — Францин гӀала-коммуна, лаьтта Луаран латтанаш регионехь. Коммунан департамент — Сарта. Дозанашца йу Монтрей-ле-Анри, Сегри (Сарта), Верни (Сарта), Криссе (Сарта), Мон-Сен-Жан (Сарта). ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Пезе-ле-Робер&oldid=5178388»


Серан-Фультурт — Википеди\n47°49′38″ къ. ш. 0°04′35″ м. д.HGЯOL\n▲3379 стаг (2018 шеран 1 январь)\nСеран-Фультурт (фр. Cérans-Foulletourte) — Францин гӀала-коммуна, лаьтта Луаран латтанаш регионехь. Коммунан департамент — Сарта. Дозанашца йу Роезе-сюр-Сарт, Ла Сюз-сюр-Сарт, Ивре-ле-Полен, Ла-Фонтен-Сен-Мартен, Мезере (Сарта), Уазе, Паринье-л'Евек. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Серан-Фультурт&oldid=5188419»


Моне (Юра) — Википеди\n46°50′12″ къ. ш. 5°35′41″ м. д.HGЯOL\n2,5 квадратан километр\n▼123 стаг (2018 шеран 1 январь)\nМоне (фр. Monay) — Францин гӀала-коммуна, лаьтта Бургунди — Франш-Конте регионехь. Коммунан департамент — Юра. Дозанашца йу Берсаен, Дарбонне, Сельер, Тулуз-ле-Шато. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Моне_(Юра)&oldid=5173540»


Магас, деш долу "Кавказан дог" маьждиг\nХIокху материалан автор ву Акиев Тимур\nДIадаханчу кIиранах ГIалгIайчоьнан куьйгалхочо Калиматов Махьмуд-Iелас леррина кхеташо дIаяьхьира тIемаш хиларна Нохчийчуьра арабовла дезначу мигрантийн доьзалийн проблемаш хьокъехь, ядо Кавказ.Реалиино. Официалан хаамца, таханлерчу дийнахь церан терахь ду 519.\nТкъех сов шо хьалха цхьацца компенсацеш елла доьзалш а бу царна юкъахь. Делахь а и нах дIанисбарца доьзнарг кхочуш ца деш дисира, делла ахча тоьаш ца хиларна. Амма ца бевлла мигранташ хиларан статус дIаяьлла церан, Iедало гIо дина аьлла, кехаташ кечдина хиларна.\nМагасехь кхеташо хиллачул тIаьхьа Калиматовс тIедожийра республикерчу Iедална, цхьа бутт балале цу нахана гIо дан оьшург кечдар.\nОцу кхеташонехь дакъалоцуш яра маситта шо хьалха хIусам йоцуш бисинчу мигрантех лаьтташ йолу леррина тоба а кхоьллиа, шайн дахар дIанисдайта гIерташ аряьлла лелаш йолу Дзортова Мадина а. Цигахь йистхила аьтто а хилира цуьнан. Калиматовс юкъатоха аьлла омра дира Дзортова Iедалша кхоьллинчу комиссина, хIусамаш йоьхучу нахаца нисса дIа зIе хилийта.\nГIалгIайчоьнан хиллачу куьйгалхочо Евкуров Юнус-Бека 2018-чу шарахь комисси кхоьллинера мигрантийн гIишлошца йоьзна проблема хьокъехь. Амма Iедалшкара гIо оьшучу нехан цIерш тIехь йолу тептар кхоллар а бен, кхин гена ца белира цуьнан болх.\nНахана хIусамаш яларна новкъарло йийриг ду, ца бевлла, шайн хIусамаш а юьтуш, мигрантийн дахар хьогучу нахах лаьцна тIеэцна керла низам хилар. 2015-чу шарахь ГIуран-баттахь Пачхьалкхан Думо хийцамаш бира цу низаман тIехь. Цу хийцамашца а догIуш, я компенсаци, я юхалург ссуда. я кхин долу Iедалера гIо хилла нах дIабовла мигрантийн статус йолчарна юкъара. Цьунца цхьаьна дIайолу церан хIусаман сертификат эца йолу бакъо а.\nЕвкуровс дийцаре динерацу кепара хIоьттина хьал 2018-чу шарахь премьер-министрца Медведев Дмитрийца. Амма кхин хийцам болуш хIума ца хилира цул тIаьхьа.\nНизаман тIехь бина и хийцамаш богIуш бац Оьрсийчоьнан Конституцица, боху "Мемориалан" юристо Гадаборщева Хадижас. Амма Iедалхой шаьш сацам беш тIетовжу цу низаманна. Цу кепара и хаттар кхочуш дан дезаш ду федералан тIегIантIехь. Я низаман тIехь бина хийцамаш юхабаха беза, я гIалгIайн Iедалша таронаш лаха еза шайн фондера оьшуш болчарна хIусамаш нисъян.


NGC 6711 — Википеди\n2MASX J18490084+4739293, IRAS 18476+4735, IRAS F18476+4736, KIC 10450674, MCG+08-34-025, NGC 6711, PSCz Q18476+4735, UGC 11361, UZC J184900.9+473927, Z 1847.6+4736, Z 255-17, 2MASS J18490090+4739290, PGC 62456, LEDA 62456\n1885 шеран 5 август\n0,015581 ± 2,0E−5, 0,015567\n4669 километр в секунду\n18ч 49м 0,902с\n+47° 39′ 29,09″\nNGC 6711 — Дохкаллин а, седарчийн гуламийн а керла юкъара каталогехь ягарйина галактикаш.\nWikiSky-da NGC 6711: DSS2, SDSS, GALEX, IRAS, Водород α, X-Ray, Астрофото, Харита, Изображение\n↑ NGC/IC (English). NGC 6711.\nХьост — «https://ce.wikipedia.org/w/index.php?title=NGC_6711&oldid=5061421»\nХӀокху агӀонна тӀаьххьара хийцамаш бина: 2020, 4 июль, 09:49.


Жухургаш-м бацара те Бакох харжамашка хьовса баьхкинарш?!\nАзербайджан -- Алиев ИлхIам президентан харжамашкахь толар даздеш бу нах, Бакох, 9ГIа2013\nПрезидентан харжамийн болар зен Бакох дуккха а тергамхой баханера Европера а, Ιамеркара а, дуьненан кхечу маьΙΙигашкара а. Цхьаболчу журналисташа а, политикаша а шеконе даккхина оцу тергамхошлахь хилла цхьа дакъа хууш дацара билггал стенгара бу, муьлхачу гонийн цΙарх терго еш бара, аьлла. Кхеташ дац, хьан деллера цхьаболчу тергамхошна Бакох баха ахча. Оцу хьокъехь Маршо Радионо гочйина шен корреспондентанСолош Ричардан артикл.\nЙозуш йоцу Ιамеркара политикан мониторинган центр ю Азербайджанан президент хоржуш терго ян баьхкинчаралахь шех шеко кхуллуш. Ткъа ша и центр йогΙу Дуненанюкъарчу харжамийн системан экспертийн центра юкъа.\nКхаарий дийнахь хиллачу оцу харжамашна кечлуш, хьалха а санна, хΙинца а президентан гΙентахь вуьсуш волчу Алиев ИлхΙаман гоно набахтешка хьежийна шен Ιедална товш боцу журналисташ, оппозицера политикаш.\nОцу бахьанийца дозуш а ду харжамийн жамΙаш дуьнено зуьйш хилар а, цигахь лелла харцонаш Ιораяхар а.\nАмма терго ян баьхкинчу Евробертан а, кхечу дуьненаюкъарчу боламийн а векалш боцурш, харжамаш туьдучу хьешех стагга а ца вевзара Азербайджанерчу бахархошна хьовха, йозуш йоцчу меттигерчу прессин корреспонденташна а.\nЦхьаболчу, шайн цΙерш а йохуш хьийзачу наха, шаьш векалш ду бохуш, юьйцу хьукматаш яцара цхьанне а цкъа а хезначех. И нах Бакохарчу Ιедало ахча а делла, цΙарна балийна бара, харжамаш дуьнено шуьйрра тергонехь кхебира, бахийта, аьлла хета Азербайджанерчу оппозиционерашна. Уьш дуьхьал а туьйсуш, шаьш кхаьжнашца лелийна харцонаш къайлахьо Алиевн агΙоно бохучу тΙехь бу тахана дуккха а нах. Цу тΙе, деккъа цхьа «экперт» алар доцург, кхечу хаамашца бовзуьйтуш а бацара нехан цатешама кΙелбахана хьеший.\nОцу хьешех цхьаберш хилла, Азербайджанан харжамийн гоно хаийтина ма-хиллара, Ιамеркарчу Оклахома штатерчу Брокен Эроу гΙалахь куп тоьхна а йолуш, Советан пачхьалкх йоьхначул тΙаьхьа кхоллаеллачу пачхьалкхийн дахар зуьйш схьайогΙучу политикан мониторинган тоба.\nТкъа оцу тобан сайт схьаелла гΙоьртича, яц иза кхоччуш, шеконаш йойъуш, еллалуш а, я иза хΙун хьукмат ю те аьлла вайн иккхинчу хаттарна жоп луш а. ДΙакхочуш яц цига я телефон а, я имейл-кехат а.\nХаржамаш чекхбевлла массех сахьт даьлча, Ιедалан куьйга кΙел йолчу АПА-агенталло дΙакхайкхийра, «Ιамеркарчу тергамхоша харжамаш цΙена а, маьрша а бара боху», аьлла.\nАПА-агенталло буьйцурш бара оццу Оклахома штатера баьхкина политикан монитораш ду шаьш боху нах. Иштта яра Украинехь куп тоьхна ю бохучу кхечу юкъараллин векал, Чехера еъна тергамхоЧурдова Анна. Цуьнца къамел дира Маршо Радион корреспондента. Цо хаьттира, хьенан ахча ду шу Бакох терго ян догΙуш аш дайъинарг, аьлла.\nИштта дара и къамел.\nМаршо Радио: Оьздангаллах дозуш ду тхан хаттар, хьангара кхаьчна шуна финансаш, хьо муха еъна кхуза?\nЧурдова: «Ас аьлла-кх хьоьга, тхо цхьацца проекташ кхочуш ечу йозуш йоцчу организацера ду. Оха тхаьш бечу кхечу белхашца ΙаΙадо тхайна проекташ кхочушъян ахча».\nМаршо Радио: Хьан, билггал муьлхачу хьукмато ло ахча?\nЧурдова: «Ала ца аьлла ас, тхо харжамаш цΙена хилийта гΙерта».\nМаршо Радио: Кхуза ян ахча ахь хьайггара дайъина бохург дуй иза?\nЧурдова: «Ду, ду, хΙан, дац тхайггара-м, тхан хьукматан ду-кх! «Харжамийн нийсонехьа» ю цуьнан цΙе».\nИштта, массех хьешаца къамел дира Маршо Радионо, изза хаттар а луш, азербайджанхоша массанхьа а дуьйцу, харжамашкахь харцонаш лийлира бохуш, ткъа шуна стенна ца гира и харцонаш, олий тΙе а тухуш.\nЧурдова Анна а, кхиберш а цецбовлура шайга иштта хаьттича. Шаьш дац харцонийн тешаш, бохура хΙораммо а.\n...Маршо Радион хΙара эфир арайолучу юкъанна хаам беара тхан керланийн хΙусамера. «Европан парламентан тергамхоша бахарехь, Азербайджанехь президентан харжамаш маьрша а, цΙена а чекхбевлла лору», аьлла.\nКхеташ ду, харжамашна резабоцчу азербайджанхойн жамΙаш лачдохуш дац дан хΙума. Амма оцу махкахь нахана оьшшучул маршонаш а ю, халкъ паргΙатонехь а деха, бохуш, хΙинца а президент вуьсуьчу Алиев ИлхΙаман Ιедало чΙагΙдахь а, лелачу харцонаша дуьненна хьалха дерриг а дуьйцург дуьллу шеконе.\nДелахь а харжамийн терахьаш иштта дуьйцу: Алиев ИлхΙамехьа кхаьжнаш тесна 83 процент харжамхоша. 9 процент ца кхоччуш агΙончаш бу бахархошлахь оппозицин векалан Гасанлы Джамилан. Иштта ду цкъачунна официалехь доцу жамΙ.\nАлиев ИлхIам тоьллехь а...


ДаьттагIа боьду некъ къовларна сингаттамехь бу бахархой\nСунжан кIоштарчу ДаьттагI эвла ницкъахоша нах чу ца буьту аьлла, хаамбо социалан машанерчу Фейсбукан агIонашкахь.\n"Федералан эскарийн тобанаш" дIагулъеш ю ДаьттагIа аьлла Дзангиев Ислама. Цо бахарехь, блок тоьхначу меттигехь иза а нисвелла хиллера. "40 минотехь ДаьттагIара ара ца бовлуьйтура", - яздо Дзангиевс. Йоккха гIовгIа эккхийтира оцу хаамо. "Там бара цигахь лаьтта бухахь лелхийтарш деш, мехкдаьтта даккха кечамаш беш хила. Цундела ГIалгIайчохь мохкбегабо-те?", - яздина Султыгов Саварбека.\n2015-чу шарахь герзан кхийсарш хиллачул а тIаьхьа бахархоша дIатеснера ДаьттагIа. Делахь а, цигахь бахам биссинера церан: бежнаш, мазлагIа. Кешнаш тIехь терго латто а оьхура цига. "Кавказан узел" агенталлан хаамашца, кху беттан 20-чохь ДаьттагIа боьлху дуккха а нах дехьа ца бовлийтинера.\n"Цигахь дIахьош цхьа барамаш бу элира тхоьга", - яздо агенталло, цхьахволчу вахархочо ма-аллара. Полисхоша гIиллакхе, кIеда-мерза къамел дора шайца аьлла, билгалдаьккхина цо.\nДаьттагIарчу юкъараллан кхеташонан куьйгалхочо Пидиев Мохьмада дийцина "Кавказ.Реалии" портале, оцу эвлахь бехарш юьрта чу буьтура аьлла. Масала, ша ДаьттагIахь шинаридийнахь сарралц вара аьлла цо.\n"Дуьххьара дац хIара. Нохчийчохь тIемаш боьлхучу заманчохь а даим а полисхой лаьттара цигахь. Лерина спецоперацеш а дIахьора цигахь. Нохчийчоьнца доза тоьхна ю и юрт, гонах хьаннаш а йолуш. Кху шеран Дечкен-баттахь а къевлина бара оцу эвла боьду некъ. ХIетахь-м цига ваххане а ца вохуьйтура", - дийцина Пидиевс.\nЦунна хетарехь, нохчийн-гIалгIайн дозанаш дIасахийцарца доьзна хила а тарло и хьал, "тхоьга дуьйцур ма дац" аьлла, хета цунна.\nДахначу пIераскандийнахь ГIалгIайчуьрчу оперативан штабо бахархошна карладаьккхира, 2014-чу шарахь дуьйна республикан Сунжан, Несаран лаьмнийн кIошташкахь теракташ а, зуламаш а совцорхьама аьлла, дIакхайкхийна чолхечу хьолан раж хилар. Цуьнца доьзна хила тарло бахархойн кехаташка хьежар, машенаш дехьа-сехьа йиларца тидам латтор, билгалдоккху "ГIалгIайчоь" газетано.


Бороздиновски — Википеди\n43°48′42″ къ. ш. 46°35′29″ м. д.HGЯOL\nГучигов Эйса Абдулагиевич\n↘640 стаг (2020)\nБороздиновски картан тӀехь\nБороздиновски — Нохчийчоьнан Шелковскан кӀоштан эвла ю.\nИза ю Бороздиновскан юьртан меттиган административан центр.\n852 ↘834 ↘733 ↗1315 ↘1172 ↘551 ↗628\n→628 ↗639 ↗650 ↗658 ↘651 →651 ↘649\n↑ Топографические карты. К-38-10. Кизляр\n↑ Станица Бороздиновская / Чечня / Справка / СКФО (Северо-Кавказский федеральный округ)\n↑ Закон Чеченской республики № 42-РЗ от 14.07.08 (doc). — Об образовании муниципального образования Шелковской район и муниципальных образований, входящих в его состав, установлении их границ и наделении их соответствующим статусом муниципального района и сельского поселения. Архив йина хьалхара хьостан чуьра 2012 шеран 15 февралехь. Теллина 2013 шеран 4 январехь.\n↑ Бороздиновская сельский округ (Юьртан меттиг). Шелковской район\nХьост — «https://ce.wikipedia.org/w/index.php?title=Бороздиновски&oldid=3271727»\n1735 шарахь ехкина нах беха меттигаш\nХӀокху агӀонна тӀаьххьара хийцамаш бина: 2019, 25 сентябрь, 04:32.